نووچە نێت | ڕاستگۆیی بێ لایەنی| بلینكن گرژییەکانی نێوان ئوکرانیا و ڕووسیا لە برۆكسل تاوتوێ ده‌كات\nApril 2021 13 - 15:17:41\nئەنتۆنی بلینکن، وەزیری دەرەوەی ویلایەتە یەکگرتووەکانی ئەمریکا ئەمڕۆ سێشەممە بۆ سەردانێكى دوو ڕۆژە بەرەو بڕۆکسل بەڕێ دەکەوێ بۆ ئەوەی لەگەڵ لوید ئۆستین وەزیری دەرەوەی ئەمریکا لە گفتوگۆکانی ڕێکخراوی ناتۆ بەشداری بکەن.\nئەمڕۆ سێشەممە ١٣ نیسانی ٢٠٢١، ئاژانسی هەواڵی "دەنگی ئەمریکا" بڵاوی کردەوە، فیلیپ ڕیکر، سەرپەرەشتی وەزارەتی دەرەوەی ئەمریکا بۆ کاروباری ئەوروپا و ئوراسیا ڕایگەیاند ئامانجی سەرەکی ئەو سەردانه ( کە دووەمین سەردانى وەزیری دەرەوەی ئەمریکایه بۆ ئەوروپا لە ماوەی یەک مانگی ڕابردوودایە) هاوئاهەنگی زیاترە دەرباره‌ی دوایین گۆڕانکارییەکان لە سنوورەکانی ئوکرانیا و ڕووسیا.\nڕیکر لەو کۆنفڕانسە تەلەفۆنییەدا کە ئێوارەی ڕۆژی دووشەممە ١٢ی نیسان (بە کاتی واشنتۆن) بەڕێوەچوو وتی ئەمریکا و هاوپەیمانەکانی نیگەرانی ڕیزبەندی سەربازیی بەرفراوانی ڕووسیان بە درێژایی سنوورەکانی ئوکرانیا و نیمچە دورگەی کریمیا لە دەریای ڕەش.\nئەو بەرپرسەی وەزارەتی دەرەوەی ئەمریکا وێرای ئەوەی سوپاسی پشوودرێژی و هەڵوێستە گونجاوەکانی دەوڵەتی ئوکرانیای کرد لە بەرانبەر کردەوەکانی ڕووسیا کە پەرەیان بە گرژییەکان داوە وتی ئەگەر ڕووسیا هێرش بکات، تێچووەکەی دەدات. بەڵام لەو بارەوە باسی لە وردەکارییەکان نەکرد.\nبە وتەی ڕیکر، بڕیارە بلینکن وەزیری دەرەوەی ئوکرانیا ڕۆژی سێشەممە بە ئامادەبوون لە کۆبوونەوەی ڕێکخراوەی ناتۆ سەبارەت بە دوایین دۆخی سنوورەکان ڕوونکردنەوە بدات.\nبە گوتەی ڕیکر، بلینکن دیدارێکی دوو لایەنەی لەگەڵ دمیترو کولیا، وەزیری دەرەوەی ئوکرانیا دەبێت.\nئەو بەرپرسەی وەزارەتی دەرەوەی ئەمریکا وتی ئامادەبوونی لوید ئۆستین، وەزیری بەرگریی ئەمریکا لەو کۆبوونەوەیەدا نیشانەی گرنگی هاوئاهەنگی لەگەڵ هاوپەیمانان بۆ ڕووبەڕووبوونەوە لەگەڵ تەحەدا جیهانییەکانە لە سەردەمی ئیدارەی بایدندا.\nڕیکر وتی هاوئاهەنگی سەبارەت بە چوونە دەرەوەی هێزەکانی ئەمریکا و ناتۆ لە ئەفغانستانیش پرسێکی ترە کە باسی لێ دەکرێ.\nلە لایەکی ترەوە بە پێی ڕاگەیێندراوی وەزارەتی دەرەوەی ئەمریکا بلینکن ڕۆژی دووشەممە لە میانەی پەیوەندییەکی تەلەفۆنیدا لەگەڵ ینس ستولتێنبرگ بەڕێوەبەری گشتیی ناتۆ دەربارەی پێویستی کۆتاییهێنان بە هەڵوێستی دوژمنکارانەی ڕووسیا لەسەر سنوورەکانی ئوکرانیا و نیمچە دورگەی کریمیا گفتوگۆیان کرد.\nوڵاتانی گرووپی هەفت لە ڕێگای ڕاگەیێندراوێکی هاوبەشەوە داوایان لە ڕووسیا کرد دەست هەڵبگرێت لە پەرەپێدان بە گرژییەکان لەسەر سنوورەکانی ئوکرانیا.\nبلینکن نزیکەی سێ هەفتە پێش ئێستاش سەردانی بڕۆکسلی کردبوو.


هەرێمی کوردستان لەهەمو ڕویەکەوە لەژێر هەژموونی ئێران و تورکیادایە، خۆی هەر دەسەڵاتی هەرێم درێژکراوەی ئەم دو وڵاتەیە و هەر ئەمانیش لە بەرانبەر بێزاری و توڕەیی جەماوەری کوردستان دەیانپارێزن و هۆکاری سەرەکی مانەوەیین.\nلە خزمەت دەسەڵاتی تورکیا و فاشیزمی ئەردۆگان و داگیرکردنی کلتوری و سەربازی و ئابوری ڕۆبەڕۆژ لە پەرەسەندندایە، بەگشتی هونەر و مۆسیقا و هەتا شێوەی ژەنین و خواردن وەک شێوازی تورکی نمونەی باڵای لاساییکردنەوە و کاری بەشێکی زۆری میدیای بینراوی کوردستانە.\nدوای دەستپێکی کارەکانی پێنجەمین ڤیستیڤاڵی نێودەوڵەتی فیلم لەسلێمانی بڕیاربوو فیلمی (ژ بۆ ئازادی) نمایشبکرێت،فیلمی ژ بۆ ئازادی باسی بەرخودانی سوری ئامەد و کاولکاری ڕژێمی ئەردۆگان دەکات. بڕیاربو ڕۆژی شەممە کات ۱۱ شەو پیشانبدرێت، بەڵام لەبەرنامەی ڤیستیڤاڵ دەرهێنرا و پیشاننەدرا!!\nهەڵبەتە پێشتریش هەر لە سلێمانی فیلمی (۱٤ی تەموز)،کە دیمەنەکانی زیندانی ئامەدە، ڕێگەنەدرا پیشانبدرێت.\nئەم ڕێگری و سانسۆرانە دەرخەری ئەو ڕاستییەیە، کە تورکیا تاچ ئەندازەیەک هەژمونی هەیە و ئەم هەرێمە بەڕێوەدەبات و هەولێری مسۆگەرکردوە ئێستا نۆبەی سلێمانییە، هاوکات دوبارەبونەوەی هەمان شێواز و سانسۆری سەردەمی بەعسە، کە بەرهەمە ئەدەبی و هونەرییەکان پێش نمایش و بڵاوبونەوە دەزگای ئەمنی بەعس پشکنینی بۆ دەکردن و بڕیاری لەسەردەدان ئایا بۆ بڵاوبونەوە گونجاون یان نا؟\nئێستا و لەسەردەمی دەسەڵاتی کوردی و لەپایتەختی ڕۆشنبیری فیلمی تزاژیدیا و نەهامەتی و شۆڕشگێڕی و بەرخودان و واقیعی ژیانی باکوری کوردستان ڕێگەنادرێت پیشانبدرێت!!\nئێستا جیاوازی لە نێوان دەسەڵاتدارانی هەولێر و سلێمانی نییە و وەک ڕۆژ ڕونە ڕازیکردنی تورکیا و پاراستنی بەرژوەندییە ئابورییەکانی بنەماڵەکان کاری لە پێشینە و ستراتیژیانە.\nڤیستیڤاڵی فیلمیش لەپەیامەکانی بەتاڵکرایەوە و بوە ڕۆتین و شوێنی نمایشی چەند بەرپرسێک، کە شەیدای وتاردانن.


كۆرۆنا و زیندان\nماوه‌ی زیاتر له شه‌ش مانگه جیهان به ده‌ست په‌تای كۆرۆناوه گرفتاره، ژماره‌ی تووشبوانی ڕۆژ به ڕۆژ له زیاد بووندایه، ڕۆژانه هه‌واڵی مه‌رگی تووشبوانی كۆرۆنا سه‌ردێڕی زۆربه‌ی ڕۆژنامه و گۆڤار و سه‌ره‌تای هه‌واڵی كه‌ناڵه‌كانی ڕاگه‌یاندنی داگیر كردووه.\nسات به سات گۆڕانكاری له ڕێكاره‌كانی خۆپارێزی و هه‌نگاوه‌كانی چاره‌سه‌ر ده‌كرێت، ئه‌م ڤایرۆسه هێنده یاخیه كه ته‌واوی زاناكان و توێژه‌رانی سه‌رسام كردووه، به زمانی كوردی خۆمان زۆر نه‌گریس و ناڕه‌سه‌نه.\nوڵاتانی دونیا بۆ پاراستنی هاوڵاتیانیان له‌و په‌تایه زۆر ڕێكاریان گرته به‌ر، له قه‌ده‌غه‌ی هاتووچۆ و كه‌ره‌نتینه و چۆڵ كردنی شوێنه گشتی و گه‌شتیاریه‌كان و شوێنه بازرگانیه‌كان .... هتد . له به‌شێكی زۆری وڵاتان به شێكی به‌رچاو له زیندانه‌كانیشیان نیمچه خاڵی كرد و ده‌رفه‌تێكی تری ژیانیان به زیندانیه‌كان دایه‌وه. پاش گرتنه به‌ری چه‌ند ڕێكارو یاسایه‌كی گونجاو، كۆرۆنا بۆ زیندانیه‌كان بوو به فریشته‌یه‌كی موژده هێن و میوانێكی ڕۆح سووكی نێو ئه‌و زیندانانه.\nله لایه‌كی تره‌وه كۆرۆنا جگه له زیانه ته‌ندروستیه‌كه‌ی، زیانێكی زۆری ئابووریشی به سه‌رجه‌م كایه‌كانی ژیان گه‌یاند هه‌زاران خاوه‌ن سه‌رمایه‌ی زه‌به‌لاحی بۆ ژێر هێڵی سفر په‌لكێش كرد، زۆرێك له كۆمپانیاكانی تووشی داڕمان كرد داڕمانێك كه هه‌رگیز نه‌توانن بچنه‌وه ئاستی زه‌مه‌نی پێش كۆرۆنا، به‌ڵام زۆربه‌ی وڵاتانی جیهان بۆ پاراستنی هاوڵاتیانیان و تێپه‌ڕاندنی په‌تاكه به كه‌مترین زیان ئاسانكاری و پێداویستی ژیانی هاوڵاتیانیان دابین كرد.\nخاڵی جه‌وهه‌ری كه من لێره‌دا ده‌مه‌وێت ئاماژه‌ی پێ بده‌م ئه‌وه‌یه:\nئایا حكومه‌تی خۆمان له‌م هه‌رێمی كوردستانه تا چه‌ند گوزه‌ران و پاراستنی هاوڵاتیانی خۆی له‌م قه‌یرانی كۆرۆنایه پاراستووه؟.\nبه داخه‌وه له هه‌رێمی كوردستان چه‌ندێك هاونیشتمانیان ترسیان له په‌تاكه هه‌یه ده هێنده بێ مووچه‌یی و بێ كاری و په‌ككه‌وتنی كار و باری ڕۆژانه زیانی پێ گه‌یاندوون، لێره خه‌ڵكی سه‌رسام ماون خۆیان بپارێزن و له ماڵ بمێننه‌وه یاخود به دوای په‌یدا كردنی پاروویه‌ك ناندا گوێ به هیچ نه‌ده‌ن.\nچینێكی تری له بیر كراوی هه‌رێمی كوردستان خه‌ڵكانی نێو زیندان و به‌ندیخانه‌كانه كه له ئێستادا پڕ كراون و ڕۆژانه‌ش خه‌ڵكی تازه‌یان بۆ ده‌نێردرێت، نه‌بوونی ده‌وام و داخستنی دادگاكان كاری زۆربه‌یانی ڕاگرتووه، له‌م په‌تایه‌دا زۆربه‌ی وڵاتانی جیهان ئاسانكاری ته‌واوی له یاساكاندا كردووه تا كه‌مترین زیندانی هه‌بێت له زیندانه‌كاندا و كه‌مترین به‌ریه‌ككه‌وتن دروست ببێت.\nبه‌ڵام جێی داخه له هه‌رێمی كوردستان ڕۆژ به ڕۆژ یاساكان توندتر ده‌كرێنه‌وه، من له‌گه‌ڵ ئه‌وه‌دا نیم تاوانكاران ئاسانكاریان بۆ بكرێ به‌ڵكو پێویسته هه‌میشه یاسا به سه‌روه‌ری بمێنێته‌وه به‌ڵام له هه‌مانكاتدا په‌ككه‌وتنی دادگاكان كاری سه‌رجه‌م زیندانیانی سه‌خت كردووه و بودجه‌یه‌كی زه‌به‌لاحی ئه‌م هه‌رێمه‌ش له زیندانه‌كاندا خه‌رج ده‌كرێت كه ئه‌مه‌ش بارگرانیه‌كی تره بۆ سه‌ر بودجه‌ی هه‌رێمی كوردستان.\nله‌م كاته‌دا كه حكومه‌تی هه‌رێم یاسای چاكسازی ڕاگه‌یاندووه به‌ڵام زۆر جێی سه‌رنجه به ته‌نها خاڵێكیش هیچ ئاماژه‌یه‌كی به زیندانیه‌كان نه‌داوه، له لایه‌كی تره‌وه ئه‌وه بۆ ماوه‌ی زیاتر له چوار مانگه سه‌ردانی كردن و هه‌موو جۆره چالاكیه‌كی نێو زیندانه‌كان قه‌ده‌غه كراوه به هۆی په‌تای كۆرۆناوه، ئه‌مه‌یان جێی ده‌ستخۆشیه بۆ پاراستنی گیانی زیندانیان.\nله ئێستادا كه ته‌وژمی دووه‌می په‌تاكه زۆر به سه‌ختی هه‌رێمی كوردستانی گرتوه‌ته‌وه و به‌ندیخانه‌كانیش بێ ئه‌ندازه پڕ بوونه له زیندانی، پێویسته په‌رله‌مانی كوردستان و لایه‌نه په‌یوه‌ندیداره‌كان به ڕێكاری یاسایی ورد چاوێك به دۆخی زیندانه‌كاندا بگێڕن و بڕیارێكی سه‌رده‌میانه بۆ ئه‌و زیندانیانه ده‌ربكه‌ن و، ده‌رفه‌تێكی تری ژیانیان پێ بده‌نه‌وه، پێویسته زۆر به په‌له ئاوڕێكی جددی له‌م لایه‌نه له بیركراوه بدرێته‌وه كه به دڵنیاییه‌وه ده‌بێته هۆی ئاشتكردنه‌وه‌ی به‌شێكی زۆری هاوڵاتیان و گه‌ڕانه‌وه‌ی خه‌رجیه‌كی زۆری بودجه‌ش ده‌بێت بۆ سه‌ر خه‌زێنه‌ی حكومه‌ت.\nحەڤدە ساڵه عێراق له گۆڕانكاریدایه!\nمامۆستایانی ئاینی كوا ڕۆڵتان له‌میراتگری په‌یامبه‌ران ؟\nقه‌ڵه‌مێکی بوێر و چه‌کێکی تاریک بین


وێنه؛ به‌هۆی ته‌قینه‌وه‌ی مینێك هاوڵاتییه‌ك گیانی له‌ده‌ست دا - پرس میدیا\nHome سڵایدشۆو كوردستان هەواڵ وێنه؛ به‌هۆی ته‌قینه‌وه‌ی مینێك هاوڵاتییه‌ك گیانی له‌ده‌ست دا\nوێنه؛ به‌هۆی ته‌قینه‌وه‌ی مینێك هاوڵاتییه‌ك گیانی له‌ده‌ست دا\nپرس میدیا 3/20/2020 04:25:00 م سڵایدشۆو, كوردستان, هەواڵ,\nهاووڵاتییەك لە ناوچەی حاجی ئۆمەران بۆ گیای به‌هاری چوەتە شاخ و مینێكی پیاتەقییەوە و گیانی لەدەستدا.\nپۆلیسی سۆران ڕایگەیاند "پێشنیوەڕۆی ئەمڕۆ هەینی ئاگادار كراینەوە لە ڕووداوێكی ته‌قینه‌وه، تیمەكەمان دەرچوون بۆ شوێنی ڕووداوەكە و دەركەوت گەنجێك لەكاتی گیای بەهارە مین پێیدا تەقیوەتەوەو گیانی له‌ده‌ستداوه".\nهه‌روه‌ها روونیشیكرده‌وه، گه‌نجه‌كه ناوی مستەفا ئیبراهیم حسێنه و تەمەنی ۳۰ ساڵانه‌و خێزانداره‌ولە لوتكە چیای پشتی پاشكۆز مین پێیدا ته‌قیوه‌ته‌وه. هه‌روه‌ها قه‌رمانبه‌ر بووه له‌سه‌ر میلاكی به‌ڕێوه‌به‌رایه‌تی ئه‌وقافی چۆمان.\nئاماژه‌ی به‌وه‌شدراوه، كه له‌سه‌ر فه‌رمانی دادوه‌ر ته‌رمه‌كه‌ی رەوانەی پزیشكی دادی كراوە له نه‌خۆشخانه‌ی ئاشتی له سۆران، لەوبارەیەشەوە لێكۆلینه‌وه ده‌ستیپێكردوه.\nBy پرس میدیا at 3/20/2020 04:25:00 م


◄ Sonuç: Found 157, page 1 of 16 Items per page: 🗐 1 🗐 5 🗐 10 🗐 25 🗐 50 🗐 100\n✌ Uta Schneiderbanger ( Nûdem) Şehitler\n📅 Da eklendi Jan 15 2020 9:03PM\nNom de guerre: Nûdem Real name: Uta Schneiderban [ Daha... 👁] ✖ ✖ 0 0 ✔ 86% ✍ J.O.E. 15-1-2020 21:03:48\n✌ ئارەزو محەمەدی (بێریوان تاقەدار) Şehitler\n📅 Da eklendi Aug 14 2020 2:13AM\nناو و پاشناو: ئارەزو محەمەدی کۆد: بێریوان تاقەدار [ Daha... 👁] ✖ ✖ 0 3 ✔ 98% ✍ J.O.E. 14-8-2020 2:13:20\n👁 Bu başlık 4,975 defa görüntülendi\n👫 ئاسۆ عومەر سوارە Kişiler\n📅 Da eklendi Nov 8 2016 12:08PM\n👁 Bu başlık 32,366 defa görüntülendi\nناوی تەواوی: ئاسۆ عومەر محەمەد لە رۆژی 18-02-1964 [ Daha... 👁] ✖ ✖ 25 1 ✔ 99% ✍ M.B. 8-11-2016 12:08:32\n👫 ئالان عەلی (ڕۆژنامەنووسی وەرزشی) Kişiler\n📅 Da eklendi Apr 13 2020 1:25AM\nئالان عەلی، ماوەی چەندین ساڵە لە بوارە جیاجیاکانی [ Daha... 👁] ✖ ✖ 0 1 ✔ 98% ✍ B.J. 13-4-2020 1:25:06\n✌ ئاکۆ شاهمورادی(شاهۆ جاف) Şehitler\n📅 Da eklendi Jul 6 2020 7:39PM\nنازناو: شاهۆ جاف ناو و پاشناو: ئاکۆ شاهمورادی شو [ Daha... 👁] ✖ ✖ ✖ 0 2 ✔ 84% ✍ R.F. 6-7-2020 19:39:37\n✌ ئوزلەم دیندار (سۆلین ئەلباک) Şehitler\n📅 Da eklendi Mar 10 2020 9:57PM\nنازناو: سۆلین ئەلباک ناو و پاشناو: ئوزلەم دیندار [ Daha... 👁] ✖ ✖ 0 1 ✔ 96% ✍ J.O.E. 10-3-2020 21:57:51\n✌ ئیدریس ئورەن(عەگید جوودی) Şehitler\n📅 Da eklendi Jul 17 2020 11:58AM\n👁 Bu başlık 214 defa görüntülendi\nنازناو: عەگید جوودی ناو و پاشناو: ئیدریس ئورەن ش [ Daha... 👁] ✖ ✖ 0 2 ✔ 96% ✍ R.F. 17-7-2020 11:58:43\n📊 Istatistik Başlık Sayısı 379,119\nKitap PDF 11,387\nİlgili Dosyalar 46,786


له‌گه‌ڵ په‌تاته ئه‌م سه‌وزه‌یه مه‌خۆن\nپه‌تاته یه‌كێكه له‌و خۆراكانه‌ی بڕیكی زۆر نیشاسته‌ی تیادایه و یارمه‌تی زوو تێربوون ده‌دات و له زۆرینه‌ی وڵاتان خۆراكێكی سه‌ره‌كییه.\nپێگه‌ی" سۆهۆ" ی چینی له‌ڕێی بابه‌تێكه‌وه هۆشداری ده‌دات له خواردنی په‌تاته و ته‌ماته به‌یه‌كه‌وه چونكه له‌م حاڵه‌ته‌دا جه‌سته توانای مژینی پێكهاته به‌سووده‌كانی ئه‌م دوو سه‌وزه‌یه‌ی نییه و گرفت له كۆئه‌ندامی هه‌رس دروست ده‌كات.\nئه‌و كه‌سانه‌ی كه ئاره‌زووی په‌تاته ده‌كه‌ن باشتر وایه له خواردنی په‌تاته‌ی سوره‌وكراو دوور بكه‌ونه‌وه چونكه بڕێكی زۆر مادده‌ی" ئه‌كرلامید" ی تیادایه كه له ئه‌نجامی سوركردنه‌وه‌ی له‌ناو ڕۆندا دروست ده‌بیت و مادده‌یه‌كی توشكه‌ری شێرپه‌نجه‌یه.\nبه‌هۆی هه‌بوونی بڕێكی زۆر له نیشاسته تیایدا په‌تاته به یه‌كێك له خۆراكه به‌سووده‌كان بۆ خانمان داده‌نرێت وه‌ك هۆكارێك بۆ مانه‌وه به گه‌نجی و جوانی و ئه‌و پرۆتین و نیشاسته‌یه‌ی له په‌تاته‌دا هه‌یه هه‌رسی گه‌ده ئاسان ده‌كات و پۆتاسیۆمی ناو په‌تاته ئه‌گه‌ری به‌رز بوونه‌وه‌ی په‌ستانی خوێن كه‌مده‌كاته‌وه .


كه‌شناسیی هه‌رێم: پله‌كانی گه‌رما تا 6 پله‌ی ژێر سفر داده‌به‌زن\nكه‌شناسیی هه‌رێم ڕایگه‌یاند، ئه‌مڕۆ و سبه‌ینێ ئاسمان ساماڵ و هه‌ور ده‌بێت و به‌فر و باران نابارێت، هه‌روه‌ها پله‌كانی گه‌رما تا 6 پله‌ی ژێر سفر داده‌به‌زن.\nبه‌پێی پێشبینییه‌كانی فه‌رمانگه‌ی كه‌شناسی و بوومه‌له‌رزه‌زانیی هه‌رێم، ئه‌مڕۆ ئاسمان ساماڵ و په‌ڵه هه‌ور و سارد و، ناوچه شاخاوییه‌كان نیمچه هه‌ور ده‌بێت. هه‌روه‌ها سبه‌ینێش ساماڵ ده‌بێت و به‌هۆی ه‌و به‌فره‌ی باریوه شه‌خته دروست ده‌بێت.\nئه‌مڕۆ به‌رزترین پله‌ی گه‌رما له هه‌ولێر 5 پله و نزمترینیش 4 پله‌ی ژێر سفر ده‌بێت، هه‌روه‌ها له سلێمانی به‌رزترین پله 3 و نزمترینیش 6 پله‌ی ژێرسفر ده‌بێت، دهۆكیش به‌رزترین پله 4 پله و نزمترینیش 4 پله ژێر سفر.\nبۆ سبه‌ینێش كه‌شناسیی هه‌رێم پێشبینی ده‌كات به‌رزترین پله‌ی گه‌رما له هه‌ولێر 8 پله و نزمترینیش 3 پله‌ی ژێر سفر بێت، له سلێمانیش به‌رزترین پله 7 و نزمترینیش 5 پله‌ی ژێر سفر، هه‌روه‌ها دهۆكیش به‌رزترین 7 پله و نزمترینیش 3 پله‌ی ژێر سفر ده‌بێت.\n486 جار خوێندراوەتەوە


عیماد عەلی : بۆچی کاک مەسعود و کاک نەوشیروان و هیرۆ خان وادەکەن ؟ – WTARIKURD\nئێسقان هات و پێستی دری ، ئەوەی دەبینرێت ، بەتەواوی لای خەڵک بواری نەهێشتۆتەوە بۆ ئەوەی یەک سەرکردە بە خەمخۆر و دڵسۆزی گەل و نیشتمان و پرسەکە بزانرێت . تۆ وەرە هەموو هاوکێشەکان بە شێوەیەک شکاونەتەوە کە رووداوەکان ئەوەندە بەخێرا دەرۆن بواری ئەوە نەماوەتەوە کە کۆنەقین لە لایەکەوە رێگر بێت و لەلایەکەی ترەوە ئەتەکێتی کاری سیاسی بەکاربێت و ، وەزعەکە ئەوەندە هەستیارە و لە لێواری قۆناغەکەدایە کە تەنها سەعاتێکیش رۆڵی خۆی هەیە لە ئەوەی کێشەی کورد و ئامانچەکانی بە چ لایەکدا بکەوێتەوە لەو دووریانەدا کامەی بەربکەوێت .\nوەرە بۆ راو بۆچون و هەڵوێستێک بۆ کارێکی بچوکی سیاسی ، چەندین مانگە ( ئەگەر ساڵ نەبێت ) خۆت خەریک بکەیت و ئێستاش بەلەبەرچاونەگرتنی کاتەکە ، بۆ تەنانەت دانیشتنێکی باڵای یەکلاکەەوە بۆ وشەیەک ئەوەندە کات بکوژیت و ، بەخۆت نەزانیت تاوەکو دەستت لە بنی هەمبانەکەوە دەرەچێت .\nئەوا پارتی و بارزانی بە تەواوی هەستیان بە هەڵەی هەنگاوەکانی پێشویان کردووە و باش دەزانن کە بە کاردانەوە و ملهوری هیچ بریارێکیان بۆ ناچێتە سەر ، مەگەر لەسەر حسابی پرسەکە بە گشتی بێت و تەنانەت بە قازانجی بنەماڵە و حزب و شەخسی خۆیشیان ناکەوێتەوە و ، کێشەکەمان بە دەردی هەرەس دەبەن و ئاشبەتاڵیکی ترمان بەسەردا دێنن . ئەگینا ئەمرۆ بە کرەیی باش بۆیان دەرکەوت و دەزانن نە رۆژئاواو و نەش تورکیا لە وەزعە نالەبارەکەیان دادیان نادات و ئەوا بە بریارێکی جەعفەریەک گرنگترین و هەستیارترین هەڵوێستیان بۆروون بووەوەو ، بۆیان دەرکەوت هەنگاوەکانی ئەمریکاش بەندە بە ناوەندی عیراقەوە زیاتر لەوەی کە پارتی و بارزانی دڵیان پێ خۆش کردبوو .\nلەملاشەوە بەرەی گۆران یەکێتی ؛ بە تایبەتی گۆڕان کە ناکۆکیەکە لەسەر پەکخستنی پەرلەمان و دەرکردنی وەزیرەکانی ئەوە ، ئەوەش پاش هەڵویستی راست و دروستیان لەمەر سیستمی سیاسی و سەرۆکایەتی هەرێم و وەزع بارودۆخ و گوزەرانی خەڵک ، وا ئێستا ئەو هاوپەیمانێتیەی لەگەڵ یەکیتیدا وای لێکردووە کە لە هەڵوێستێکی بەهێزەوە مامەڵە بکات ، بەڵام ئەوەی زۆر گرنگە و نایخوێنێتەوە ئەویش کات و قۆناغەکەیە ، کە تێکدانی بارودۆخەکە لە سەرهەمووان دەکەوێت ، ئەگینا واقعی کوردستانی باشوور بە دوو سێ هەرێمی لێک جیا کۆتایی پێ دێت و لەوەشدا ناوەند بەهێز دەبێت و مەرج نیە دەستور وەک خۆی جێبەجێ بکرێت ، ئەگەر وەزعێک نەیەتە ئاراوە بەدەردی کوردی رۆژهەڵات نەچین و تەنانەت فیدراڵیزمەکەش کاڵ بێتەوە تاوەکو حەدی ئەگەری لەناوچونیش .\nبۆیە ، گەر پارتی و بارزانی لە کاردانەوەیەکی زۆر نەزانانەوە بریارێکی نابەجێیان دابێت و بە پاڵنەرێکی شەخسی و حزبی هەنگاوێکی عەشایەری و کورتبینیان نابێت ، ئەوا دەبێت لایەنەکانی تر دەردانەکانی ئەو هەنگاوە لەبەر چاو بگرن و لە پێناو نەهێشتنی دارمانێکی تر و ، مانەوە لەسەر پێ ی خۆمان قوربانیەک بدەن و لەم کاتەدا حساباتی وردی باری پەیوەندی و ئەتەکێتی سیاسی نەکەن و گەورەیی بنوێنن و ، مێژووش تۆماری دەکات بۆیان و ، هەمووان دەزانین کە هەڵەی گەورە و بچوکی هەموو لایەنەکان بە زەقی لەبەرچاو دەمێننەوە . ئەگینا ئەمرۆ وەکو کوردی کوردستانی باشوور لە دوریانێکی سەختداین و پێویستمان بە کەسێکی سەرکردەی عەقڵفراوان و شیکەرەوەی باشە بۆ قۆناغەکە ، کە بە پێی خوێندنەوەی ئەمرۆ بچێتە پێشەوە نەک بە ناسینی لایەنەکەی تر و لەبەرچاوگرتنی پێداویستیەکانی ئەتەکێتی سیاسی . ئەوەش لەبەرچاو بێت کە لایەنێک لە بریارداندا هیچ شتێکی نەخوێندبێتەوە ، تەنها خۆی و ینەماڵەکەی و حزبەکەی لەبەرچاو بوبێت ، نابێت وەک لایەنیکَ پێشکەوتوخوازی کونجاو بۆ کورد و قۆناغەکە مامەڵەی لەگەڵدا بکەیت ، کورد وتەنی بە گوێرەی عەقڵی خۆی مامەڵەی لەگەڵدا بکە تاوەکو خۆت و خەڵکی تریش لەگەڵیدا نەسوتێت .


ئەندامانی میلیشیایەکی عێراقی سەر بە ئێران بەشداریدەکەن لە نمایشی رۆژی قودس بە سەرپەرشتی ئێران لە پارێزگای واسیتی عێراق لە حوزەیرانی 2017. [وێنەکە لەسەر تۆڕە کۆمەڵایەتیەکان بڵاوبۆتەوە]\nسیاسەتمەدار و شیکاروانە عێراقیەکان وتیان بە برەودان بە ناکۆکی تائیفی لە عێراق، میلیشیا عێراقیەکانی سەر بە ئێران هەوڵی بەرەوپێشبردنی کارنامەی رژێمی ئێران دەدەن.\nلەڕێی به‌كرێگیراوانییه‌وه لە عێراق، کە لەژێر دەستی سوپای پاسدارانی شۆڕشی ئیسلامی ئێران (پاسداران)دان، ئێران ماوەیەکە هەوڵی گۆڕینی پێکهاتەی دیمۆگرافی ناوچە رزگارکراوەکان دەدات لە دەست رێکخراوی "دەوڵەتی ئیسلامی" (داعش).\nپەرلەمانتارێكی پێشوو، میسال ئالوسی بە دیارونای وت: "پاسداران هەوڵی فراوانکردنی دەسەڵاتی خۆی دەدات لەڕێگەی به‌كرێگیراوه ستەمکارەکانیەوە لە شێوەی میلیشیای تائیفیدا کە سەرپەرشتی دەکرێن لەلایەن [فەرماندەی سوپای قودسی پاسداران]ه‌وه، قاسم سلێمانی."\nوتی ماوەیەکە پاسداران ئەو میلیشیانە بەهێزدەکات کە تیۆرەی ویلایەتی فەقیهـ (فەرمانڕەوایی ئاخوندان) لەخۆدەگرن بە ئامانجی دابینکردنی جێپێیەکی بەهێز لە هەموو پارێزگا عێراقیەکان تا خزمەت بە کارنامەی ئێران بکات.\nوتیشی ئەم میلیشیانە هەوڵی زاڵبوون ده‌ده‌ن بەسەر شەقامی عێراقیدا و کاریگەری خستنە سەر بڕیاردەرەکان لەگەڵ جێبەجێکردنی پلانەکانی ئێران بە خۆشکردنی ئاگری بارگرژیی تائیفی لەنێوان عێراقییەکاندا لە خزمەتی بەرژەوەندییەکانی ئێران.\nئالوسی وتی: "وەك بەشێك لەم پلانە، میلیشیاکان چالاکوانانی خاوەن بیروڕای ئازادیان تیرۆرکردووە لە چەندین پارێزگای عێراقی وەك بەسرە و کەربەلا و نەجەف و هه‌روه‌ها لەنێو دڵی بەغداشدا.\nوتی: "دەیانەوێت دەنگی [ئۆپۆزسیۆن] بێدەنگبکەن و شەڕ دژی پێکەوەژیان بکەن بە بڵاوکردنەوەی [تائیفیەت] و کلتوری دوژمنکاری دژی ئەوانیدی."\nوتیشی: "خۆشکردنی ئاگری دووبەرەکی تائیفی یەکێکە لە ترسناکترین چەکەکانی دەستی تاران کە بەکاریدەهێنێت بۆ گەیشتن بە ئامانجەکانی،" چونکە ئەمە رێخۆشدەکات بۆ گەورەتربوونی نفوزی سیاسی و ئابوری ئێرانی.\nئالوسی هۆشدارییدا دژی "مەترسییەکانی بوونە نێچیر بۆ هەر جۆرێك لە هەوڵەکانی تەشەنەسەندن یان ئاڵۆزکردن بە بەکارهێنانی دروشمی فێڵکارانە و هاندان". داوای لە کۆمەڵگەی نێودەوڵەتیش کرد بەر بگرن بە کردە دوژمنکارانەکانی ئێران و به‌كرێگیراوانی.\n'جۆرێك لە تیرۆریزم'\nرۆژنامەنوسی عێراقی، زیاد سنجاری، بە دیارونای وت زیادبوونی ژمارەی چالاکوانە تائیفییەکان لە عێراق، بەتایبەتی لە شارە ئازادکراوەکان لەدەستی داعش، خۆی لەخۆیدا "جۆرێکە لە تیرۆریزم".\nوتی بە فەرمانی پاسداران، میلیشیا عێراقیەکانی سەر بە ئێران "دەستیانگرتووە بەسەر موڵك و ماڵ و خاکدا لەگەڵ مزگەوتەکان کە ماوەی چەند ساڵێك بوو موڵکی وەقفی سوننە بوون".\nوتیشی لەنێویاندا مزگەوتی پەیامبەر شیت، پەیامبەر یونس لەگەڵ بازاڕی زەڕەنگەران.\nهه‌روه‌ها وتی خەڵکی ناوچەکە وەڵامی ئەم کارانەیان بە "توڕەیی و دڕدۆنگی" داوەتەوە و وا لێکیانداوەتەوە کە "هەوڵێکی بێئابڕوانەیە بۆ هەڵگیرساندنی تائیفیەت".\nوتی: "ئەم میلیشیانە هەوڵیشدەدەن پێکهاتەی دیموگرافی وڵاتەکە بگۆڕن بە دەرکردنی خەڵك لە شوێنی خۆیان و رێگرتن لە گەڕانەوەیانبۆ ناوچە رەسەنه‌كانی نیشتەجێبوونیان."\nئەمە لە شارۆچکەی جەرف سەخری سەلاحەدین بەوشێوەیە بوو، کە دوای دەرکردنی داعش، دانیشتوان رێگرییان لێکرا بگەڕێنەوە لەلایەن میلیشیاکانی سەر بە ئێرانەوە.\nسنجاری وتی دەوترێت هەوڵی هاوشێوە دراوە لەو شارۆچکانەی لە دەوروبەری پارێزگاکانی بەغدا و نەینەوان.\nوتیشی کاری دیکە کە لەلایەن میلیشیاکانەوە ئەنجامدرابن دەستبەسەرکردنی هەڕەمەکی و هەراسانکردنن، بە مەبەستی خۆشکردنی ئاگری تائیفیەت و "دروستکردنی دووبەرەکی کۆمەڵایەتی".\nئاماژەی دیکەی نفوزی ئێران لە هەندێك ناوچەی عێراق، لەنێویاندا پارێزگای دیالە، لافیتە و پۆستەی تائیفی بە ئاشکرا نیشاندراون لە شەقامەکانی شارەکە و مەیدانە گشتییەکان، لەگەڵ وێنەی سەرکردە ئێرانیەکان.\nکەمبایەخکردنی شوناسی عێراقی\nراوێژکارێك له ناوەندی عێراقی بۆ توێژینەوە ستراتیژییەکان، غازی فەیسەڵ حسێن وتی کەمبایەخکردنی شوناسی عێراقی "یەکێکە لە مەترسیدارترین ئەو شتانەی ئێران و میلیشیاکانی سەر بەو مەبەستیانە بەدەستیبهێنن".\nبە دیارونای وت: "رژێمی ئێران پشتی بەستووە بە ئامانجی ستراتیژیی هەناردەکردنی تیۆرەی ویلایەتی فەقیهـ بۆ ناوچەکە،" هەربۆیە رژێمەکە هەوڵی کاریگەریدانان لەسەر شوناسی کلتوری و ئایینیی نەتەوەکانی دیکە دەدات.\nوتی ماوەیەکە ئێران هەوڵی برەودان بە ویلایەتی فەقیهـ دەدات له‌نێو شیعەکانی عێراق و بڵاکردنەوەی بیرۆکەی ئەوەی پێویستە "بەتەواوی دڵسۆز بن بۆ ئێران" و وتیشی ئێران هەوڵیش دەدات زاڵ بێت بەسەر شاری پیرۆزی نەجەفدا.\nحسێن وتی: "ئێرانیەکان کاردەکەن لەسەر بڵاوکردنەوەی ئایدۆلۆژیاکەیان لەنێو دانیشتوانی ناوچە ئازادکراوەکاندا." ئاماژەشیکرد بەوەی رژێم "مێتۆدی گێزه‌ر و کوتەك" بەکاردەهێنێت بۆ ناچارکردنی دانیشتوان بە قایلبوون بە ویلایەتی فەقیهـ.\nبه‌ڕێز میسال ئالوسی وتی په‌یوه‌ندییه‌كانی نێوان كۆماری ئیسلامی ئێران و خه‌ڵكی عێراق باشترن له په‌یوه‌ندییه‌كان له‌گه‌ڵ ئیسرائیل كه خۆی سه‌ر به‌وانه. به‌سه هه‌ڵخه‌ڵه‌تاندن و درۆكردن و لادان! تائیفیه‌ت له تۆوه‌یه و له تۆدایه. شیعه هه‌میشه پابه‌ندی بیروباوه‌ڕیان بوون و هه‌میشه ئاشتیخواز بوون به‌رامبه‌ر هه‌موو مه‌زهه‌ب و ئایینه‌كانی تر. به‌ڵگه‌ش ئه‌وه‌یه كه به‌ره‌نگارییان كرد له سوننه‌كان به هه‌موو توانایه‌كی هه‌یانبوو، هه‌روه‌ها ئێرانییه‌كان شه‌هیدیان داوه له‌پێناوی پیرۆزییه‌كانی عێراقدا.


قادر عزیز: داستانی كۆرێ. – WtariKurd\n– Posted on 2019-04-12بابەتی: فرە بابەت\nرێكه‌وتنی ژێر خێوه‌ته‌كه‌ی (صه‌فوان) بۆ وه‌ستاندنی شه‌ر له نێوان هاوپه‌یمانان و رژێمی به‌غدا، ده‌رفه‌تێكی به رژێمدا كه بپرژێته‌وه سه‌ر داگیركردنه‌وه‌ی شار و شارۆچكه رزگاركراوه‌كانی باشوری عێراق و كوردستان ، به تایبه‌تیش كه له‌م رێكه‌وتنه‌دا مافی به‌كارهێنانی فرۆكه‌ی هه‌لیكۆپته‌ر به رژێم درابوو، كه ئه‌مه‌ش هاوكێشه‌ی هێزی له شه‌ره‌كاندا به قازانجی رژێم گۆری، ئه‌وه بوو رژێم له رێگه‌ی به‌كارهێنانی هه‌لیكۆپته‌ر توانی له ماوه‌یه‌كی كه‌مدا راپه‌رینی خه‌ڵكی باشوری عێراق زۆر به درندانه سه‌ركوت بكات و دواتریش درێژه به په‌لاماردانه‌كانی بۆسه‌ر شار و شارۆچكه‌كانی كوردستان بدات، كه توانی به هه‌مان شێوه‌ی باشوری عێراق به‌شی زۆری ئه‌و شار و شارۆچكانه‌ش له ماوه‌یه‌كی كه‌مدا كۆنترۆڵ بكاته‌وه، هێزه‌كانی به‌ره‌ی كوردستانیش ئه‌وكاته به‌هۆی كه‌می كاته‌كه و نه‌بوونی پلانێكی تۆكمه وه‌ك پێویست توانای به‌رگری هێزه‌كانی رژێمیان بۆ سه‌ر شاره‌كان نه‌بوو.\nخه‌ڵكی كوردستانیش له ترسی تۆڵه‌كردنه‌وه‌ی هێزه‌كانی رژێم و وه‌ك ره‌تكردنه‌وه‌یه‌كیش له گه‌رانه‌وه‌ی هێزی داگیركه‌ر بۆ كوردستان شاره‌كانی چۆڵكرد و له كۆره‌وێكی ملیۆنیدا خۆی گه‌یانده سنوره‌كانی هه‌ردوو وڵاتی ئێران و توركیا ، وێنه تراژیدیایه‌كانی كۆره‌وی خه‌ڵكی كوردستان له‌سه‌ر سنوره‌كان رای گشتی دونیای هه‌ژاند ، بۆیه زۆری نه‌برد له ژێر ئه‌و فشاره‌دا ئه‌نجومه‌نی ئاسایش بریاری (688) بۆ دروستكردنی ناوچه‌ی ئارام و دژه فرینی كوردستان ده‌ركرد، رژێم دوای كۆنترۆڵكردنه‌وه‌ی شاره گه‌وره‌كانی كوردستان و هاوكات له‌گه‌ڵ ده‌رچوونی بریاری (688) هێزه‌كانی بۆ گه‌یشتنه سنوره‌كان جوڵاند، له هه‌ولێر دوای داگیركردنه‌وه‌ی پیرمام و سه‌ری ره‌ش هێزه‌كانی له ئاماده‌باشیدابوو بۆ كۆنترۆڵكردنه‌وه‌ی شه‌قڵاوه و جاده‌ی هاملتۆن. له به‌رامبه‌ردا سه‌ركردایه‌تی به‌ره‌ی كوردستانی ده‌بوایه به هه‌ر نرخێك بێت پێشره‌وی هێزه‌كانی رژێم بوه‌ستێنێ، بۆ ئه‌مه‌ش باشترین شوێن گه‌لی كۆرێ بوو، ئه‌وه‌بوو له دوای چه‌ند كۆبونه‌وه‌یه‌ك له ره‌واندز و سارداو و دواجاریش له باڵه‌كیان نه‌خشه‌ی شه‌ره‌كه بریاری لێدرا، كاك مسعود بارزانی به‌رپرسی به‌ره‌ی كوردستانی بوو له هه‌ردوو پارێزگای هه‌ولێر و دهۆك، كاك كۆسره‌ت و كاك سامی عبدالرحمان و كاك فازڵ میرانی و به‌نده‌ش وه‌ك سه‌ركردایه‌تی به‌ره هاوكاری بووین.\nدوا كۆبونه‌وه‌ی به‌ره‌مان له رۆژی 10/4/1991 له گوندی (باله‌كیان) له ماڵی حسین ئاغای گونده‌كه بوو، زانیاری ته‌واو هه‌بوو كه به‌یانی رژێم هێرشه‌كه‌ی ده‌ستپێده‌كات، بۆیه دوای ته‌واوبوونی كۆبونه‌وه‌كه من یه‌كسه‌ر به‌ره‌و خه‌لیفان به‌رێكه‌وتم بۆ ئه‌وه‌ی ئه‌و هێزه‌ی له‌وێ هه‌مانه له‌گه‌ڵ هێزێكی پارتی گه‌ل به سه‌رپه‌رشتی كاك پاڵه كه له باره‌گاكه‌ی ئێمه بوون له‌گه‌ڵ خۆم ببه‌م بۆ به‌ره‌ی شه‌ره‌كه ، ئه‌وه‌بوو دانی ئێواره‌كه‌ی له‌گه‌ڵ هه‌ردوو هێزه‌كه چووینه (حوجران) كه شوێنی كۆبونه‌وه‌ی هێزه‌كانی به‌ره‌ی كوردستانی بوو. كه گه‌یشتینه حوجران كاك كۆسره‌ت كه سه‌رپه‌رشتی به‌ره‌ی شه‌ره‌كه‌ی ده‌كرد هێزه‌كانی دابه‌شكردبوو، له رۆژهه‌ڵاتی گه‌لی كۆرێ هێزه‌كانی یه‌كیه‌تی و بزوتنه‌وه‌ی ئیسلامی و ئه‌و هێزه هاوبه‌شه‌ی ئێمه‌ش زه‌حمه‌تكێشان و پارتی گه‌ل جێگیركران، رۆژئاوای به‌ره‌كه‌ش به هێزه‌كانی پارتی و شیوعی و سۆسیالیست سپێردرابوو، وه‌ك چاوه‌روان ده‌كرا به‌یانیه‌كه‌ی 11/4/1991 كاتژمێر (5) هێرش و په‌لاماره‌كه‌ی رژێم ده‌ستیپێكرد.\nده‌بابه‌كانی رژێم له پێشه‌وه‌ی هێرشه‌كه‌دا بوون ، به‌ڵام زۆری نه‌برد هێرشه‌كه‌ی رژێم له‌سه‌ر ده‌ستی قاره‌مانانه‌ی هێزی پێشمه‌رگه تێكشكێندرا و چه‌ندین ده‌بابه‌ش له شه‌ره‌كه سوتا و ده‌ستی به‌سه‌ردا گیرا، هێزه‌كانی یه‌كیه‌تی كه كاك كۆسره‌ت و شه‌هید حسن كوێستانی سه‌رپه‌رشتیان كرد رۆڵێكی گه‌وره‌یان له یه‌كلایی كردنه‌وه‌ی شه‌ره‌كه‌دا هه‌بوو ، هه‌روه‌ك هێزه‌كه‌ی زه‌حمه‌تكێشانیش شان به شانی هێزه‌كانی یه‌كیه‌تی رۆڵی كاریگه‌ریان له شه‌ره‌كه‌دا بینی، ته‌نانه‌ت له گه‌یشتنه سه‌ر ده‌بابه‌كانیش، له‌بیرمه له گه‌رانه‌وه‌یاندا له‌ناو یه‌كێ له ده‌بابه‌كاندا برێكی زۆر له پاكه‌تی سۆمه‌ر و جل و میكیاجی ژنانه‌یان هێنابوو، دیاربوو سه‌ربازه‌كانی رژێم له تاڵنكردنی دوكانه‌كانی هه‌ولێردا ده‌ستیان كه‌وتبوو ، ده‌بێ بگوترێ كه ئه‌م داستانه گه‌وره‌یه به خوێنی (11) شه‌هیدی قاره‌مان نووسرایه‌وه، كه (9) پێشمه‌رگه‌ی یه‌كیه‌تی و (2) پێشمه‌رگه‌ی بزوتنه‌وه بوون، هه‌روه‌ك له شه‌ره‌كه‌دا دكتۆر سه‌ردار كه سه‌رپه‌رشتی هێزه‌كه‌ی زه‌حمه‌تكێشانی ده‌كرد برینداربوو.\nبه‌م جۆره شه‌ری كۆرێ وه‌ك نه‌خشه‌ی بۆ كێشرابوو شه‌رێكی یه‌كلاكه‌ره‌وه بوو له وه‌ستاندنی پێشره‌وی هێزه‌كانی رژێم له كوردستاندا، دیاره له ناوچه‌ی سلێمانیش هێزه‌كانی یه‌كیه‌تی به‌هه‌مان شێوه پێشره‌وی هێرشه‌كانی رژێمیان وه‌ستاندبوو، سه‌ركه‌وتنی هێزی پێشمه‌رگه‌ی كوردستان له‌م شه‌رانه‌دا بۆ دواجار هاوكێشه‌ی هێزی به قازانجی كورد و هێزی پێشمه‌رگه و به‌ره‌ی كوردستانی گۆری و رژێمی ناچار به دانیشتن و گفتوگۆ كرد. شكستی گفتوگۆش دواجار چه‌ندین هه‌نگاوی گه‌وره و مێژوویی به‌دوای خۆیدا هێنا له‌ناویاندا كشانه‌وه‌ی ئیداراتی رژێم له كوردستان و هه‌ڵبژاردن و پێكهێنانی په‌رله‌مان و حكومه‌تی كوردستان و راگه‌یاندنی فیدرالیزم. له یادی (28) ساڵه‌ی داستانی مێژوویی كۆرێدا سڵاو له گیانی پاكی شه‌هیدانی كوردستان و له هێزی پێشمه‌رگه‌ی كوردستان، سڵاو له یه‌ك ده‌نگی و یه‌كریزی گه‌لی كوردستان و هێزه سیاسیه‌كانی كه سه‌ركه‌وتن و ده‌سكه‌وته گه‌وره‌كان هه‌میشه به‌رهه‌می ئه‌و یه‌كیه‌تی و یه‌كریزیه بووه.


لە دەسدانی زمان لە دەسدانی نەتەوەیە - گۆڤاری توێژەر\nلە دەسدانی زمان لە دەسدانی نەتەوەیە\nLanguage Loss is Nation Loss\nLanguage is definition of nation, proofs the presence of nation, all of the activities in several fields of a nation in terms of serving nation’s culture can be conducted by language.\nAlso, it’s the fundamental of nation composition, since nation is identified by language, therefor it should be seriously taken under consideration by community to protect and value it,\nConsideration of language is by utilizing it in different fields of management in country, education, media, publication, also compiling and translation. so the wide activities of nation and community are implemented by language.\nNations that missed their language as Assyrian, Babyions, Medi and Akadis are currently considered as dead.\nIt’s necessary for Kurd individuals and authorities to serve and secure their language, it should not be seen to have less valued in regard of other languages, or to empower other languages over Kurdish and making it as alternative that results in neglecting Kurdish language. Currently in Kurdistan the impact of English language is apparent over Kurdish language which totally should not be accepted, even in scientific field Kurdish language is satisfiable as the other languages\nThis article demonstrates the risks countering Kurdish language.\nزمان پێناسەی نەتەوەیە و بوونی نەتەوە دەسەلمێنێ، هەموو چالاکیەکی بوارە جیاجیاکانی ژیانی نەتەوە لەڕووی خزمەتی فەرهەنگی نەتەوەییەوە بە زمان ئەنجام دەدرێت.\nزمان یەکێکە لە بنەماکانی پێکهێنانی نەتەوە، چونکە نەتەوە بەزمانەکەیەوە دەناسرێتەوە. بۆیە زمان پێویستە لە لایەن میللەتەوە بەرز ڕابگیرێت و بپارێزرێ، بایەخ و گرینگی پێبدرێ.\nئەمەش بە هۆی بەکارهێنانیێتی لە بوارە جیاجیاکانی بەڕێوەبردنی دەوڵەت، پەروەردە و فێرکردن، ڕاگەیاندن و بڵاوکردنەوە، دانان و وەرگێڕان، واتە هەموو چالاکییەکی نیشتیمان و نەتەوە بە هۆی زمانەوە جێبەجی دەکرێ.\nئەو میلەتانەی کە زمانیان نەماوە وەکو ئاشوری، میدی، بابلی و ئەکەدی ئێستا بە مردوو دادەنرێن.\nپێویستە لەسەر تاک و دەسەڵاتی کوردی، زمانەکەیان بپارێزن و خزمەتی بکەن، نابێ لەچاو زمانی ترەوە نزم سەیر بکرێت، یان زمانی تر زاڵبکرێت بەسەریدا و ببێتە جێگرەوەی هەتا هەژموون پەیدا بکات و زمانە نەتەوەیەکەمان پەراوێز بخرێت.\nلە کوردستاندا ئێستا هەژموونی زمانی ئینگلیزی بەسەر زمانی کوردیەوە بە ئاشکرا دیارە، کە ئەمە جێگەی قبوڵکردن نیە. زمانی کوردی تەنانەت لە بواری زمانی زانستیشدا هیچی کەمتر نیە لە زمانانی تر. ئەم باسە، باس لەو مەترسیە دەکات بۆ سەر زمانی کوردی.\nوشە کلیلییەکان: زمان، نەتەوە، زمانی کوردی، سیاسەتی دوزاری، سیاسەتی زمان.\n(( فقدان اللغة تؤدى الى فقدان الامة))\nان حيوية اللغة تؤدي الى حيوية الامة ، يعتبر اللغة العماد الرئيسي للشعب و الوطن ، ان جميع فعالياتها و نشاطاتها تنفذ بواسطة اللغة.ولهذا يعتبر اللغة القومية حافظا قويا لتراثها و امجادها .\nتشكل اللغة من المقومات الاساسية و هويتها القومية للامة، لانها تعرف من خلال لغتها، وهي بمثابة الهوية لها.ولهذا يعتبر الاهتمام باللغة وظيفة قومية مقدسة و مباركة ، يتم ذلك عن طريقة استعمالها في مجالات شتى مثل التأليف و النشر و الترجمة ، وفي ميدان التربية و التعليم العالي و الاعلام ويكون لغة اساسية و رئيسية في جميع مرافق ادارة الدولة .\nان نهضة اللغة في حياة الامة تتم عن ضبطها و تدون اثارها ، و يسجل ما يصل اليه الذهنى الانساني و تنشر المعارف ، و تنتقل الحقائق في الزمان و المكان. ان اهتمام الحكومة و سلطاتها باللغة يجب ان يكون من اولى اولوياتها\nوان يقوم بوضع برنامج وخطة شاملة و كافية نابعا من سياستها اللغوية القومية ينعكس في جميع مرافق الحياة و مؤسساتها ، ولا يعطى المجال بالنشأ لأية لغة اخرى بديلا عن اللغة الكوردية حتى لا يؤدي ذلك الى تهميش لغتنا القومية.\n(١) الدكتور احمد الخليل، عباقرة كردستان في القيادة السياسية، مؤسسة موكريانى، ط ١، ٢٠٠٩، ص ١٥.\n(٢) جمال نبز، المستضعفون الكرد و اخوانهم المسلمون، منشورات كوردنامه، لندن ١٩٩٧، ص١٦٠\n(٣) د. رفيق شوانى، وشەسازی زمانی کوردی، چاپی ٢، کۆمەڵگەی چاپخانەی داودی – کەرکووک ٢٠١٤ ،ل ١٩٩، وێب سایتی خوێندنی باڵای هەرێمی کوردستان، ڕۆژی ٢٥/٤/٢٠١٧کورد سکولەر شیپ.\n(٤) لويس جان كالفى، السياسات اللغوية، ترجمة: محمد يحياتن، الدار العربية للعلوم ناشرون، ط 1، مؤسسة محمد بن راشد ال مكتوم، مطابع الدار العربية للعلوم، بيروت٢٠٠٩، ل ٧ .\n(٥) لويس جان كالفى، السياسات اللغوية، ل ٨ .\n(٦) لويس جان كالفى، هەمان سەرچاوە، ل١٠.\n(٧) هەمان سەرچاوە، ل ١١.\n(٨) پ. د. رفیق شوانی، زمان و سنور، گۆڤاری ئەکادیمیای کوردی، ژمارە (٣٦)، ساڵی ٢٠١٦، ل ١٩-٤٥ .\n(٩) الوقائع العراقية ( الجريدة الرسمية ) ، العدد ٩٨٩ في ١ حزيران ١٩٣١ الوثيقة : ١ قانون اللغات المحلية رقم (٧٤) لسنة ١٩٣١.\n(١٠) وزارة التعليم العالي و البحث العلمي ، الامر الوزاري المرقم ٧ س / ١٦٢٢٨ في ٢٩/١١/١٩٨٦، المقبولون في الدراسات العليا.\n(١١) لەساڵی خوێندنی 2002-2003 بۆ یەکەمجار لە لایەن حكومەتی هەرێمی کوردستانەوە بڕیاری هەشت کورسی خوێندنی باڵا بۆ دکتۆرای زمان و ئەدەب دەرچووە بۆ بەشی کوردی کۆلیجی ئادابی زانکۆی سەڵاحەدین بۆ بەشی کیمیای کۆلیجی زانستی زانکۆی سەڵاحەدینیشی خوێندنی باڵای دکتۆرا کرایەوە. بۆ ئەمە وەکو بەربەست نەک لە ڕووی زانستییەوە لە لایەن عمادەی کۆلیجی ئادابەوە مەرجی تاقیکردنەوەی زمانی ئینگلیزی ڕاگەیەنرا لە ئەنجامی تاقیکردنەوەکەدا بۆ پێنج جار تەنیا کەسێک دەرچوو لە مەرجی زمانی ئینگلیزی هەموو مامۆستاکانی تر لە تاقیکردنەوەکەدا کەوتن. لەسەر ئەمە نوسەری ئەم وتارە وتارێکی تێر و تەسەلی بڵاوکردەوە بە نادروستی و نازانستی دانانی ئەو مەرجە لە لایەن سێ مامۆستای بەرپرسی پرۆسەی خوێندنەکە لە کۆلیجی ئاداب لە عەمیدی کۆلیج بە وەکالەت و دوو مامۆستای تری بەشی کوردی کە بەرپرسی بەرێوەبردنی وەرگرتن بوون بۆ خوێندنی دکتۆرای زمان و ئەدەبی کوردی. خودی سەرۆکی ئەوسای زانکۆی سەڵاحەدین دکتۆر خەسرە و شا‌ڵی ڕوحى شاد هاتە لام و ڕەخنەی لە چۆنیەتی بەڕێوەبردنی پرۆسەکە گرت و سەردانی بەشی کوردی کرد و لەگەڵ هەردولاماندا پێکەوە دانیشت و وتی نابێت وابێت. ئەو مردوو ئێمە هێشتا زیندوین بۆ مێژوو دەیڵێم وتی ((من دەمویست بەشی کوردی شاگوڵ بێت لەم مەسەلەیەدا کەچی بەشی کیمیا لە کۆلیجی زانست وا مانگێکە کۆرس دەخوێنن ئێوەش هیچ نامەوێت وا بێت. ئەم ماستە بێ موو نییە ما قوڵ نییە لە دوانزە مامۆستای ماجستێر تەنیا یەکێک دەربچێت کەچی کەسێک لە شاخەوە هاتووە دوای چەندین ساڵ دابڕان لە زانست و ئینگلیزی کەچی دەرچووە لە تاقیکردنەوەکەدا)).\nلێرەدا مەبەستی من لەم مەسەلەیەدا سەرەتای مەرجی زمانی ئینگلیزی وەکو مەرج بۆ وەرگرتنی خوێندنی باڵا ئاوا بوو وەکو کۆسپ دانرابوو بۆ ئەوەی ئێمەی ماجستێر نەبینە خاوەن بڕوانامەی دکتۆرا لە تەکیانا لەو سێ کەسانەش یەکیان ئەوسا ماجستێری هەبوو هەڵگری نازناوی زانستی پڕۆفیسۆری یاریدەدەر بوو.\nبۆ مێژوو دەیڵێم ئەو هەشت کورسییە زۆر بە زەحمەت یەکێکی وەرگیرا .لە ئەنجاما من ڕومکردە بەغدا بۆ خوێندنی دکتۆرا .\nئەمە سەرەتای هەژمونی زمانی ئینگلیزی بوو لە زانکۆی سەڵاحەدینەوە دەستی پێکرد. بۆ ئەمە خولی ئینگلیزی کرایەوە بە پارە، بەڵام ئەوسا بۆ ئێمە زانکۆ پارەکەی دەدا. دواتر بووە سەنتەری زمان یا مەرجی تۆفڵ و مەرجی بوونی پێنج نمرەی وەرگرتن وەکو توانستی زمانی ئینگلیزی. ئێستا لە بەشی کوردی کۆلیجی زمانی زانکۆی سەڵاحەدین لەبەر بەربەستی نمرەی ئینگلیزی ساڵێک خوێندنی ماجستێر و دکتۆرای زمان و ئەدەبی کوردی دواخراوە. ئەمە هەژمونێکە بۆ خۆی بەسەر زمانی کوردییەوە. کەچی لە ساڵی خوێندنی 1993-1994 خوێندنی دکتۆرای زمان و ئەدەبی کوردی لە بەغدا لە بەشی کوردی کۆلیجی پەروەردەی ئیبن ڕوشدی زانکۆی بەغدا بە فەرمانی دەوڵەتی ئێڕاق کرایەوە هیچ مەرجی ئینگلیزی لەگەڵدا نەبوو.\nئەوەتا ئێمە مانان بەناو ئینگلیزی نازانین و دەرنەچوو بوین لەو زمانەدا ئەوەتا خوێندنی باڵای ماجستێر و دکتۆرای زمان و ئەدەب ئێمە مانان دەیبەین بە ڕێگاوە. هەر یەکەی چەندین کتێبی زانستیمان هەیە ... ئیتر دەبێ ئەوەی ئینگلیزی نەزانێت زیرەک و بەتواناش نەبێت؟ لە خوێندنی باڵا وەرنەگیرێت؟ ئایە ئەمجا زمانی کوردی زمانی خوێندن و زانست نییە؟ ئەی خوێندنی کورد هەردوو بەشی ئەدەبی و زانستی لە ئامادەیی لە حەفتاکانا تاکو ئێستا ئەی بە کوردی نییە ؟!! چ عەیب و کەم و کوڕییەک لە زمانی زانستی زمانی کوردیدا هەیە چ لە ڕووی زمانی داڕشتن و چ لە زاراوە ئەدەبی و زانستییەکانیدا ؟! ئێوە خۆتان وەڵامبدەنەوە.


ڕۆژانه خواردنی یه‌ك مۆز ئێسك به‌هێز ده‌كات\nمۆز یه‌كێكه له میوه به‌سووده‌كانی بۆ جه‌سته‌ی مرۆڤ و پاراستنی جه‌سته له نه‌خۆشی، هه‌روه‌ها ئه‌گه‌ر رۆژانه یه‌ك مۆز بخۆی ئه‌وا هاوكاریت ده‌كات بۆ به‌هێزبوونی ئێسكت.\nبه‌پێی هه‌واڵێك كه له ماڵپه‌ڕی "bone" دا بڵاو كراوه‌ته‌وه و باس له سووده‌كانی خواردنی یه‌ك مۆز ده‌كات به شێوه‌یه‌كی رۆژانه و ده‌ڵێت، به‌گوێره‌ی توێژینه‌وه نوێكان كه پسپۆڕانی بواری خۆراك ئه‌نجامیانداوه بۆیان ده‌ركه‌وتووه كه سه‌ڕه‌ڕای ئه‌وه‌ی مۆز چه‌ندان سوودی هه‌یه بۆ جه‌سته و پاراستنی جه‌سته له نه‌خۆشی، هه‌روه‌ها ئێسكیش به‌هێز ده‌كات.\nپزیشكان ئامۆژگاریمان ده‌كه‌ن به خواردنی رۆژانه یه‌ك مۆز، چونكه ئه‌م مۆزه پێكهاته‌ی سه‌ره‌كی تێدایه بۆ جه‌سته و ڤیتامین و ماده خۆراكییه‌كان دابین ده‌كات بۆ كه‌سه‌كه، جگه له‌وه‌ش مۆز ده‌وڵه‌مه‌نده به ماده‌ی كالیسیۆم كه سوودی هه‌یه بۆ به‌هێزكردن و پته‌وكردنی ئێسك نه‌هێشتنی شكانی ئێسك به زه‌برێكی كه‌م.\nئه‌وه‌ش روونكراوه‌ته‌وه كه جگه له‌وه‌ی به ماده‌ی كالیسیۆم ده‌وڵه‌مه‌نده، مۆز چه‌ندان ڤیتامین و ماده‌ی تری تێدایه كه زۆر به‌سوودن بۆ جه‌سته، وه‌ك ڤیتامینه‌كانی "A، C، K" كه سوودیان زۆر بۆ ئێسك و به‌شه‌كانی جه‌سته، هه‌روه‌ها ده‌وڵه‌مه‌نده به ماده‌كانی "پۆتاسیۆم و مه‌گنیسیۆم" كه ئه‌م دوو ماده‌ش كاریگه‌ری باشی هه‌یه بۆ جه‌سته.


700 منداڵی توشبووی ئۆتیزم لە سلێمانی هەن\nلە سلێمانی زیاتر لە 700 منداڵ بە دەست نەخۆشی ئۆتیزم-ەوە دەناڵێنن، بەڕێوەبەری سەنتەری ئۆتیزم لە شاری سلێمانی دەڵێت، گرفت هەیە بۆ وەرگرتنی منداڵانی ئۆتیزم لە خوێندنگا ئاساییەکانی پەروەردە.\nڕەحمان عەلی بەڕێوەبەری سەنتەری ئۆتیزم لە شاری سلێمانی تایبەت بە ناس كورد-ی ڕاگەیاند: "داتایەكی تەواومان لە بەردەست نییە لە بارەی ژمارەی ئەو منداڵانەی کە توشبوی ئۆتیزم-ن، لە سنوری شاری سلێمانی و ئیدارەی گەرمیان و راپەرین، هۆكارەکەشی زۆربوونی لیژنەكان و تێكەڵبوونی كارەكانیانە، بەڵام ئەو ئامارەی لای ئێمەیە لە شاری سلێمانی و ئیدارەی گەرمیان و ڕاپەرین زیاتر لە 700 منداڵی توشبوی ئۆتیزم هەن، لە سەرئاستی هەرێمی كوردستانیش 3 هەزار توشبو هەن".\nلە بارەی ژمارەی سەنتەرەکانی ئۆتیز لە هەرێمی کوردستان بەڕێوەبەری سەنتەری ئۆتیزم لە شاری سلێمانی ئاماژەی نەوەکرد، لە هەرێمی کوردستان تەنها سێ سەنتەری ئۆتیزم هەن، ڕۆژانەش لە سەنتەری ئۆتیزمی سلێمانی ڕاهێنان و چارەسەر بۆ 60 منداڵی ئۆتیزم ئەنجام دەدرێت".\n"حكومەتی هەرێم بڕیاریدابوو پێش چەند ساڵێك قوتابخانەیەك لە سلێمانی بكاتەوە بۆ خاوەن پێداویستییە تایبەتیەكان، بەڵام تا ئێستا ئەو قوتابخانەیە تەواو نەكراوە بە هۆی قەیرانی دارایەوە، ئاستەنگێکی زۆریش هەیە لە بەردەم وەرگرتنی منداڵانی ئۆتیزم لە قوتابخانە ئاساییەكانی وەزارتی پەروردە" ڕەحمان عەلی وای وت.\nئەمرۆ 2ی نیسان ڕۆژی جیهانی نەخۆشی ئۆتیزمە و لەسەر ئاستی جیهان ساڵانە چەندین چالاكی جۆراوجۆر لەو ڕۆژەدا ئەنجام دەدرێت، بەمەبەستی ناساندنی ئەو جۆرە نەخۆشیە و چۆنیەتی چارەسەركردنی.\nپۆلیسی سلێمانی: لە ئێستادا پەیجی بەڕێوەبەرایەتییەکە لەژێر کۆنتڕۆڵی خۆماندایە\n2019.04.20 - 13:06\nپەیجی فەرمی پۆلیسی سلێمانی لە فەیسبوک هاک کرا\n2019.04.20 - 10:03\nشارەوانی سلێمانی تا كۆتایی ئەمساڵ دەیەوێت هەزار چاڵ پڕبكاتەوە\n2019.04.18 - 17:04


نەجمەدین فارس حسن/ خواستی نه‌ته‌وایه‌تی و وویستی ئۆلیگارشی\nهێزەكان و سروشتی هێزی سێهەم :\nبۆ ئەوەی باس لە هێزی سێهەم بكەین , پێویستە دەستنیشانی ڕەگ و ڕیشەی پێكهاتەكەی بكەین ,ئامانج و بزاوت و سیاسەت و میتۆدی و پەیوەندی و لەگەڵ هێزەكانی دەوروبەری , بە دژ و هاوتاكانیەوە بزانین , چونكە جیهان دوو هێزی دژ بە یەك و دوو جۆر بزاوتی سیاسی تێدایە , دوو كۆمەڵەی جیاواز لە بەرژەوەندی و لە ئامانجدا ڕەنگدانەوەی دەبێت لەسەر ئەوەی هێزی سێ یەم دەست نیشان بكەین , ئایا هێزی سێ یەم هه‌یه ؟! یان تەنها ناونان و ڕەنگكردنە , بە بڕوای من هێزی سێهەم نی یە ,چونكە دنیا لە نێوان زۆردار و زوڵمڵێكراو دابەش بووە , ئیتر هێزەكە لە كام ڕەنگ بێت , لە ڕەنگە جیاوازەكانی دوو باوەڵەكەن , چونكە باوەڵی ڕەنگەكانی سەرمایەداری و بۆرژوازی , ڕەنگ و ڕوخساری جیاوازییان هەیە و یەك ئامانجن , لیبراڵەكان , نەتەوەییەكان , لیبراڵە نوێكان , لیبراڵە كلاسیكەكان , دیموكراتەكان , محافزكارەكان , سوشیال دیموكراتەكان , گەلیەكان , بیرۆكراتەكان , دیكتاتۆرەكان , تەكنۆكراتەكان , علیمانیەكان یان خاوەن كارەكان .......... هتد . ئەمانە هەموویان ڕەنگە جیاوازەكانی ناو باوەڵی سیاسیەكانی سەرمایەدار و بۆرژوازییەكانن , هەروەها ئەتوانین چەپەكانی ئێستاش بە هەمان چاو سەیر بكەین بە جیاوازییەكی ڕوكەشییەوە , لە بەرامبەریشدا , یەك هێز هەیە هێزی چینی زەحمەتكێش و كرێكارانە , ئەمەش ئەگەر بە پەیڕەو پرۆگرامێكی ماركسیستیانە و سوسیالیزمی زانستی , بیر و باوەڕ و پرۆگرامی بزاوتنەكەیان سیخناخ بوو بێت و جیهانبینیەكی واقعی و ڕاستی سەردەمییانەیان هەبێت , بە پێی پێویستی سیاسی و كۆمەڵایەتی و ئابوری ئەو چینە پان و بەرینەی كۆمەڵگا , ئامانج و ستراتیژیان ئاڕاستەی كۆمەڵگا و سیستەمەكەی كردبێت . واتە لە جیهان و لە ناو یەك بە یەكی ووڵاتەكانیدا , باوەڵێك لە ڕەنگ و ڕووخساری پارتایەتی و بزاوتی فكری و سیاسی هەیە و هەمووشیان یەك ئامانج و پراكتیكیان هەیە . لە ووڵاتی عێراق و لە هەرێمی كوردستان بە تایبەتی , ئەتوانین هەموو حیزبەكانی بخەیتە ناو ئەو باوەڵە ڕەنگدارەوە , لە بەرامبەریشدا , هێزی خەڵك و ئەگەر تێكۆشەرەكانی بزوتنەوەی كۆمۆنیستی هەبێت , لە نێوان ئەم دوانەدا هێزی سێهەم نی یە , ناونانی هێزی سێهەم , چەواشەكردنە و پاشەكشەكردنە بە هێزی ڕاستەقینەی دووەم و خۆخزاندنە نێوان ئەو دوانە لە بەرژەوەندی هێزی یەكەمە و چەواشەكارییە .\nهێزی یەكەم و بە ناو سێ یەم دەكەونە یەك بەرەوە , دژی بەرەكەی تر و بنەما شۆڕشگێڕییەكانییەتی . نابێت , ئەوەشمان لە بیر بچێت , لە سیستەمی سەرمایەداریدا , لە پێشكەوتوو دواكەوتویدا , دووبەرە هەیە , بۆرژوازی و سەرمایەداران بە حیزب و رێكخراو , و ناونیشانە جیاوازەكانییەوە , لە بەرامبەر دا بەرەیەك كە لە كرێكاران و زەحمەتكێشان و پرۆلیتاریا لەگەڵ كۆمۆنیستە زانستیەكان هاوخەباتی و ئامانجی سیاسی و چینایەتیان هەیە . تەنها ئەمانن دەتوانن بەرامبەر بە بەرەی كۆنەپەرست و بۆرژوازی بوەستێتەوە و گۆرانكاری ڕیشەیی لە كۆمەڵگا دا دروست بكات , ئەو كاتەی ووردە بۆرژوا دڵ بەوە خۆش دەكات , هێزی سێهەمە , دوو حیزب یان سیانیان دان بەودا ئەنێن هێزێك لەگەڵیاندا بە ژمارە لە دوایی خۆیانەوەیە , لێرەوە بتەوێت ڕاستی پراكتیك و تیۆری خۆت بسەلمێنیت , ئەم بیر كردنەوە و تێڕوانینە پووچ و بێ مانایە ، كۆمۆنیستەكان هەڵگری ئاوا بیرێك بن . ئەوەشمان لەبیر نەچێت , هەر هێزێك لە دوای هێزی ترەوە بوو , هەوڵبدات دەوور و كاریگەری لەسەر هێزەكانی پێش و دوای خۆی دابنێت , نەك بە ووتە و قسەی لە گیرفانكراو , بەڵكو بە كردار و تیۆری كۆمۆنیستانەی شۆرشگێرانە , جێ بە هێزەكانی بەرەی بۆرژوازی و سەرمایەداران و ئۆلیگارشی سیاسی و ئابووری لەق بكات و ئەگەر توانرا لە ڕەگەوە دەریبهێنێت , و ئەرك و فرمانی لە بەدەست هێنانی سەروەرییەكان بۆ مرۆڤایەتی بگێڕێتەوە و لە خەباتیاندا بەدەستیەوە بگرێت و بەدییان بهێنێت و بەڕەی ژێر پیێان دەربهێنێت , چونكە تەنها هێزی شۆرشگێڕ لە ئەمڕۆی سیستەمی سەرمایەداری (دیموكراسی و لیبرالی) كۆمۆنیستە زانستییەكانە , هێزەكان بە فڕوفیشاڵی تیۆریزان و سیاسەتمەدارە خەیاڵ پڵاوەكان گەورە نابێت .\nئەگەر لە واقیعدا بوونیان نەبێت , لە خۆوە و بە خەیاڵی ئەندێشمەندانە , هێزی خۆت گەورە پیشان بدەیت , وەكو فوو كردن بە میزەڵداندایه , ئەبێت ڕاستی هێزی خۆت لە بەرامبەر هێزەكانی تردا بزانیت و دەستنیشانی ئەركەكانت بكەیت , بۆ ئەوەی كار و كرداری خۆت بە لێزانیەوە لە بەرامبەریاندا جێبەجێ بكەیت . واتە ئەوەی كە ئەبێت كۆمۆنیستەكان بیكەن , هەڵسەنگاندنی زانستیانەی واقعییە بۆ هێزەكانی خۆیان , تا بتوانێت لە كاتە جیاجیاكاندا , ئەرك و ئامانجەكانی بە باشی وڕاستی ودروستی بباتە پێشەوە و جێبەجێ بكات .\nلە ڕابردوودا چەپ , خۆی بە هێزی سێیەم ئەچواند , بەڵام لە ئێستادا قسە وباسێكی تریان هەیە , لەهەردوو سەرجەمە جیاوازەكەدا , فڕوفیشاڵ و ناڕاستی هەڵسەنگاندنەكانیان , لەگەڵ نەبوونیان یەكسانی كردوون , ئەوەی لە ڕابردوودا ئەیان بێژا , هەروەها هاوبیرەكانیان كاوێژیان دەكردەوە , لە وەهم زیاتر هیچی تری لێ سەوز نەبوو, ئەوان دەڵێن "تەنانەت بە باوەڕی دوو حیزبە ناسوونالیستە سەرەكییەكە خۆشیان , هێزی سێهەم هەر ئێستا لە مەیدان دایە ئەویش (ح.ك.ك.ع)ە"(9)\nلەپەرەگرافەكەدا , ئەوە دەبینرێت كە لە ڕابردوودا چەپ بە میكیالی خەون وخەیاڵ واقعیان هەڵسەنگان , ئێستاش ئەو دیدگایەی ڕابردووییان نەگۆریوە و ڕاستیان درک نه‌کردووه .له(ح.ک.ک.کوردستان)دا،هێزی خۆیان له ڕیزبه‌ندی ژماره‌ییه‌وه دیاری کردوه. كە ئەمەش پێوان ودیدگایەكی نا ڕاستە و تەنها بە میكیالی حیزبەكانی هەرێم جێگە و ڕێگەی خۆیان دەستنیشان دەكەن , لە ڕاستیشدا هێزی چەپ لە هەرێمی كوردستاندا بە تیۆر و پراكتیكیش , بەشێكی دانەبڕاون لە سیاسەت و میتۆدی سەرمایەداری و دیوی ئەودیوی یەك دراون , حیزبە كوردیه‌کانی وەك پارتی ویەكێتی یان بە ناسیونالیست ناوزەند دەكردو كردووە , نازانم ئەمانە چ پێوەرێك و تیۆرییەكیان بەكارهێناوە و بە ناسیونالیست ئەیان ناسێنن , بەڵام لە ڕاستیدا پارتەكانی هەرێمی كوردستان بە ئاینی و نائاینی و بە یەكێتی وپارتیشەوە , نەناسیونالیستین و نە نیشتمانیشن ,پێكهاتەكانیان و بیرو كرداری سەركردەكانیان , هی ووردە پۆرژوازی كۆمپرادۆرە و مشەخۆری دەكەن , چین وخێزانی ئۆلیگارشیان پێكهێناوە و بێجگە لە گیرفان پڕكردن و تاڵان و بڕۆی سەروەت و سامانی ووڵات كارێكی ئەوتۆ بە ئاڕاستەی خزمەتكردنی ئازادی وسەربەخۆیی كوردستان ئەنجام نەداوە , لە خەیاڵدانیدا وای داناوە دوو حیزبەكەی كوردستان ناسیونالیستن و بەم پێوەرەش ئەمان دەبنە كۆمۆنیست .\nهەروەكو لە پێشتردا ڕوون كراونەتەوە , دووبەرە هەن , كەچی چەپ كردوونی بە سێ هێز و سێ بەرە , ئەمەش بێجگە لە هاوتابوونی سیاسیانەی هێزەكان هیچ هێزێكی تر دروست ناكات , سۆشیاڵ لیبراڵ بێت وەكو چەپەكان , مشەخۆرەكانیش وەكو حیزبەكانی تر , هیچ جیاوازیەك دروست ناكات . ئیتر هێزی یەكەم و دووەم و سێ یەم هیچ نییە بێجگە لە درۆیەكی ڕوت , كراس بڕینە بە بەرگی شێرە بەفرینەدا , و ناونانیان بە ناسیونالیست وكۆمۆنیست , هیچ نییە لە دروستكردنی پاساو نەبێت بۆ ناونانی هێزەكان و ناتوانێت لە بازنەی چەواشەكاری دەربچێت , دەوروبەری پێ لە خشتە دەبات .\nڕەوتی چەپ و حیزبەكانی تری هەرێمی كوردستان , هەڵگری دەیان بیری ڤایرۆساویی و نەخۆشی , خۆبە زل زان و یەكەم حیزب و حیزبی گەورە و دەیان ناونیشانی ترن , بە ناونیشان مۆدێرن و بە ناوەڕۆك كلاسیك و كۆن و كۆنەپەرستن , لە بەرئەوەی چەپ دنیایەكی خەیاڵیان لە ناو واقعێكی عەینیدا دروستكردووە , نەیان توانیوە كاریگەری لە سەر بیر و نەستی كۆمەڵ دابنێن و ببنە هێزی بەرامبەر , هەروەها بزاوتی كرێكاران و زەحمەتكێشانیان بە ئاڕاستەیەكی دروستدا پەلكێش نەكردووە و ئەركەكانیان لە مێژووی مرۆڤایەتیدا ڕوون و دیارنەكردووەتەوە , هەر بۆیە ئەو هێزە نەیتوانیوە و ناتوانێت ملیمێك بزاوتی چینایەتی بباتە پێشەوە و ڕابەرایەتی بكات . لەبەر ئەوە ئەمانیش هاوڕاز و هاوكاری بۆرژوازین و دەسەڵاتی سەرمایەداری قایم و توند و تۆڵ دەكەن , ڕەنگەكانی باوەڵە ڕەنگدارەكەن , سەردەمی ئێستا ئەوەی تێپەراندووە , كە چاو لە تۆزێك كەمو كوڕی بنوقێنیت , یان لە حساباتی خۆتدا , سەرچاوەی پوختی تیۆریی و زانستی بە هەند وەرنەگریت . كاتێك دەڵێن لەبەر ئەوە ناتوانن ببنە هێزی یەكەم , لەبەر ئەوەی كۆمەڵگای پلورالیستی جێگیر و پەرلەمانی نییە لە هەرێمی كوردستاندا , ئەمانە هەمووی پاساوی درۆیینانەن و ناتوانێت ملیمێك لە كورتی و درێژی قوماشە سیاسیەكەیان بگۆڕێت , چونكە كۆمۆنیستەكان لە پێناوی بەدەستهێنانی مافە ڕەواكانی خەڵك و ئامانجەكانی كرێكاران و پرۆلیتاریا , جۆری كۆمەڵگاكانی بۆ گرنگ نییە , بە پێی داخوازییەكانی و پێویستیە ڕۆژانەیی و مێژوییەكانی ئەندامانی كۆمەڵگا خەبات و تێكۆشان دەكات , ئیتر دەسەڵاتی دیموكراسی , لیبراڵی یان پلورالیستی بێت .... هتد . ئەو دیدگایەی ئەوان ئەگەڕێتەوە بۆ خۆشباوەڕییان بە كۆمەڵگایی پلورالیستی , و پەرلەمانی , بە بڕوای من بۆ خەڵكی زەحمەتكێش و كرێكار و هیچ جیاوازییەكی ئەوتۆ نییە , كۆمەڵگا جێگیر بێت یان ناجێگیر , هێزی یەكەم و دووەم و سێیەم دیاری ناكات . بەڵكو دەبێت كۆمۆنیستە زانستییەكان هێزی یەكەمی خەبات وتێكۆشان بن لە پێناوی ئامانجە دوور و نزیكەكانی پرۆلیتاریا , لە هەموو دەورانێكی سەرمایەداریدا جێگیر بێت یان ناجێگیر . لە ڕابردوودا چەپی ئێران ئامۆژگاری (ح.ك.ك.ع) ی ئەوسای دەكرد و ئێستاشی لەگەڵدا بێت بە هەمان ئاوازی ڕابردوو دەخوێنن , لە ڕابردوودا دەیان ووت "هێزی سێیەم یان دەبێ ببێتە هێزی یەكەم , یان دەبێ تەماشەكەری ئەوە بێ كە چارەنووسی كوردستانی عێراق لانی كەم لەم دەورەیەدا , بۆرژواكانی بیكێشن ,...... "(10)\nچەپ لە ڕابردوو لە ئێستاشدا ڕێگا چارەی دەربازبوونی لە زرووفی سیاسی كوردستانی عێراق , هەمان بڕوا و بۆچونیان هەیە , ئەوەش گرتنەبەری ڕێگا چارەی (UN) ەو لە رێگەی چاودێریكردنی ڕیفراندۆمی جیابوونەوەی كوردستانی عێراق , لە دەوڵەتی ناوەندی عێراق . لە ئێستاشدا حیزبەكانی دەرەوەی چەپیش هەمان بڕوا و دیدگایان هەیە و ڕێگە چارەكە بەوە دەبنین كە لە پێشتردا باسیان كردووە , كێشەی نەتەوایەتی ناتوانرێت لە رێگەی ڕێكخراوەكانی (UN) ەو دەزگاكانی ترەوە ئەنجام بدرێت هەتا هاووڵاتیانی نەتەوەكە و هەروەها نەتەوەكانی تر یەكدەست بڕیار لەسەر جیابوونەوە و سەربەخۆیی نەدەن. چونكە ئەزموونی لەوەو پێشی زۆرن , كە ڕێكخراوە جیهانیەكان ناتوانن ئەو ئەركە لە ئەستۆ بگرن و جێبەجێ بكەن , بەم پێیە چەپ جوانترین و تۆكمەترین و نوێترین فەرش بۆ ژێر پێ ی سەرمایەداری و بۆرژوازی دروست دەكات . چەپ بە هۆی سیاسەت و بڕوای هەڵەوە لە ڕابردوو ئێستادا, نەیتوانیوە جەماوەری ببێتەوە . هه‌ربۆیه ناتوانێت ده‌ورو کاریگه‌ری له‌سه‌ر زروفه سیاسی و کۆمه‌ڵایه‌تی و ئابووری و بابه‌تیه‌کان هەبێت و دابنێت . هەمان وەڵامی بۆرژوازی و سەرمایەداری و دەزگاكانی هه‌بێت. ناتوانێت چارەسەری كێشەی نەتەوایەتی بكات . هەر وەكوناکارامه‌ییه‌ی که چەپ هەیەتی , ئیتر هێزی یەكەم بێت , یان سێهەم , هیچ لە بابەتەکانناگۆڕێت , چونكە ڕێگە چارەی چارەسەری كێشەی نەتەوایەتیان نی یە .\n9 ـ مه‌نسوری حیکمه‌ت،له‌به‌رگریکردنداله‌داخوازی سه‌ربه‌خۆی کوردستاندا،گۆڤاری بۆپێشه‌وه،ژماره(21)،27ی ئاب 995.\n10 ـ هه‌مان سه‌رچاوه‌ی پێشوو،ل5.


هیچ ڕوداوێك له خۆڕا ڕوی نادات! - میکائیل ئه ندیشه\nمیکائیل ئه ندیشه\nماڵپەڕێکی شه خسی\nهیچ ڕوداوێك له خۆڕا ڕوی نادات!\nنوسراوه كانی من\nله وه پێش له به شی فارسی نوسراوه کانمدا نوسیبوم که هیچ ڕوداوێک له خۆڕا ڕوی نادات، و نوسراوه یێکم بڵاو کرده وه. ده مه وێ باشتر باسی ئه م بیرو باوه ڕه م بکه م و ڕوونتری بکه مه وه و به کوردیش باسی بکه م.\nکاتێکی زۆر له وه پێش خزمێکمان که چه ند مانگی مابو پچێت بۆ سه ربازی ئه رته ش له ئێران ڵه گه ڵ براده رێکی چونه ناوشار ماسی بکڕن و له وی زۆر شت بۆ سه رگه رمی له بواری ماسی و …. فێر بوو. دوایی که چوو بۆ سه ربازی فه رمانده پرسیاری کرد کێ له وه پێش ماسیگیر بووه و ده زانێ له بوار ماسی گرتن کار بکات و ئه و کاته ی ده ستی هه لێنابوو سۆالێكیان لێ پرسی توانی جواب داته وه، هه ر ئه وه بوو به هۆی ئه وه له وی پچێته به شێکی باش وه فێری ئیشی ماسی و … بێت.\nئه گه ر هه روا ساده چاو له ڕوداوه که بکه ین ده ڵه ین زۆر ئێتتفاقی بووه به ڵام وته ی من ئه وه یه هیچ ڕوداوێک له ژیانماندا له خۆڕاوه نیه و ئێمه بۆخۆمان بۆ ژیانی خۆمانی ده کێشین و دێته ناو ژیانمان.\nمن کاتێکی زۆر له وه پێش به سه رهاتێکی زۆرم هه بوو هه ر کات بیری لێ ده که مه وه ده زانم که خودای گه وره ئه م ژیانه ی چه نده جوان ساز کردوه که هه موو شتێک له ڕوی یاساوه یه، زۆر زۆر ژیانمان توشی گۆڕانکاری ده بێت ئه و کاته که ئه م باوڕه له وجودماندا بکه ین به باوه ڕی ژیان.\nکاتێک له گرووپی پرۆگڕامینگدا بووم ، کاتێکی دیکه له کۆمپانیایێکی ساز کردنی ده سماڵ کاغه زی له به شی کۆمپیوتێر و وێب سایت ئیشم ده کرد، کاتێکیش له گه ڵ براده رێک بوین به هاوبه ش له ئیشێک به ڵام به داخه وه ساڵ و نیوێک ده وامی هه بوو. ته واوی ئه م به سه رهاتانه بوون به هۆی ئه وه یکه من ئه لان له م جێگایه بم که له ژیانمدا ڕازی بم و شوکری خودا بکه م که له رێگای گه یشتن به ئامانجه کانمدام.\nهه ر وه کو ئێستیوجابز که سێک که کۆمپانیای ئه پڵی ساز کرد وتارێکی جوانی هه یه، ته واوی کاته کان و به سه رهاته کانی ژیانی ئینسان وه کو زنجیرێک به یێکتر به سراوه ته وه که هه مویان یێکتری کامل ده که ن و ده بن به هۆی چوونه سه ر له ژیاندا.\nده بێ باوه ڕ بکه ین که هه موو به سه رهاتێک له ژیانماندا بۆخۆمان سازی ده که ین، ئه و کات ده توانین بۆخۆمان ژیانمان توشی گۆڕان بکه ین و بۆخۆمان سازی بکه ین.\nPosted on October 29, 2017 February 23, 2018 Author mekaeil.meCategories هاوپۆلنه‌كراوTags میکائیل\nPrevious Previous post: سڵاو جیهان


چەند بەڕێزێك پرسیاری نوێژی صلاة التسابیح یان كردووە، ئایا ئەنجامدانی هیچ بنەماو بەڵگەیەكی پەسەندی هەیە؟\nوەڵام - ژمارەی پرسیار 2631\nزانایان ناكۆكی لە نێواناندا هەیە لە سەر ئەوەی ئایا نوێژی تەسابیح سوننەتە و بەو پێیەش پاداشتی لەسەرە و درووستە بكرێت، یان هیچ بەڵگەیەكی ڕاست و درووستی لەسەر نەهاتووە و بەو پێیەش نەكردنی چاكترە!\nلە ڕاستیدا جیاوازی زانایان لەم بارەوە پەیوەندی بەو فەرموودەیە هەیە كە دەربارەی ئەم نوێژە لە (سنن أبي داود) دا بە ژمارەی (1297) هاتووە و، هەروەها الترمذي فەرموودەیەكی نزیك ئەوەی لای ئەبوداود گێڕاوەتەوە وەكو محمد صالح المنجد بەدواداچوونی لەسەر بابەتەكە كردووە و بەوە گەیشتووە كە زۆربەی ئەهلی عیلم لەسەر ئەوەن كە هەموو ڕێگەكانی ئەو فەرموودەیە لاوازن و عیللەیان تێدایە وبەكەڵكی ئەوە نایەن پشتیان پێ ببەسترێت، تەنها بۆ نموونە:\n- احمد بن حنبل فەرموویەتی: (ليس فيها شيء يصح ، ونفض يده كالمنكر) واتە: صلاة التسابیح هیچ بەڵگەیەكی ڕاستی لەسەر نییە و هەردوو دەستی بەیەكدا داوەو تەكاندوویەتی وەكو نكۆڵی كردن لەو فەرموودەیەی كە دەربارەی ئەو نوێژە هەیە.\n- پێشەوا النووي فەرموویەتی: (وفي هذا الاستحباب نظر ; لأن حديثها ضعيف , وفيها تغيير لنظم الصلاة المعروف , فينبغي ألا يفعل بغير حديث , وليس حديثها بثابت ) بە كورتی واتە فەرموودەكە فەرموودەیەكی لاوازە و جێگیر نییە.\n- پێشەوا ابن تیمیة دەربارەی فەرموودەكە فەرموویەتی: (ومن تدبر الأصول علم أنه موضوع ، وأمثال ذلك ، فإنها كلها أحاديث موضوعة ، مكذوبة ، باتفاق أهل المعرفة) واتە: ئەو كەسەی وردبێتەوە لە بنچینەكان دەزانێت كە ئەو فەرموودە هەڵبەستراوە...\nزۆر زانای تریش بە هەمان شێوە بەڵگەی ئەو نویژەیان بەڕاست نەزانیوە و نكۆڵییان لێ كردووە، وەكو ابن حجر العسقلاني و زۆرێكی تر.\nلە هاوچەرخەكانیشدا وەكو نموونەی زانایەكی گەورە ابن عثیمین بە چوار بەڵگە ئەو نوێژەی ڕەتكردووەتەوە و بەكارێكی باشی نەزانیوە ئەنجام بدرێت:\n1- عیبادەت لەسەر بنەمای بەڵگە پێویستە بكرێت، ئەم نوێژەش بەڵگەیەكی ڕاست و درووستی لەسەر نییە.\n2- ئەو فەرموودەی پشتی پێ بەستراوە بۆ كردنی ئەم نوێژە فەرموویەكی ناجێگیر و (مضطرب) ە و ناشێت بۆ ئەوەی بكرێتە بەڵگە.\n3- زانا گەورەكان بە كارێكی باشیان نەزانیوە، پێشەوا ئەحمەد و هاوەڵانی بە مەكروهیان زانیوە، پێشەوایان أبو حنيفة ومالك والشافعي بە هەمان شێوە ڕەتیان كردووەتەوە.\n4- ئەگەر ئەم نوێژە بنەمایەكی هەبوایە و كارێكی باش بوایە زانایان نكۆڵییان لێ نەدەكرد و ناوبانگی لەناو ئەهلی عیلمدا دەبوو، بەڵام بە پێچەوانەوە زۆربەی زانا گەورەكان بە نوێژێكی مەكروه و بێ بنەما و بێ بەڵگە سەیریان كردووە.\nجگە لە لاوازی فەرموودەكەش كە زۆربەی فەرموودەناسان نكۆڵییان لە لە ڕاست و درووستی كردووە، صلاة التسابیح نوێژێكی نامۆیە و لە هەموو نویژەكانی تر لە ئیسلامدا جیاوازە، لەوەش نامۆتر ئەوەیە پاداشتەكەی بەوە بەستراوە كە لە هەفتەیەكدا یان لە مانگێكدا یان لە ساڵێكدا یان لە تەمەندا یەك جار بكرێت، ئەمەش بەڕاستی حالەتێكی نامۆیە كە پاداشت یەك پاداشت بێت سەرەرای جیاوازی و زۆری ئەنجامدانەكەی.\nبۆیە وەكو زانایەكی گەورەی هاوچەرخ فەرموویەتی: هیچ بەڵگەیەك نییە لەسەر ئەوەی ئەم نوێژە سوننەت بێت و ئەنجامدانی كارێكی باش بێت، بۆیە لەوە باشتر و پەسەندتر ئەوەیە موسوڵمان لەشەوی قەدر و هەر كاتێكی تر لە جیاتی خۆ سەرقاڵ كردن بەو نوێژە خەریكی نوێژی سوننەت و نەوافیل و شەو نوێژ بێت زۆر باشترەو پاداشتی زۆرترەو بەڵگەشی سەحیح و ڕوون و ئاشكرایە ...والله اعلم.


333 جار بینراوە 17/6/2019 09:26 PM\nئەندامێکی شاندی دانوستانکاری بزوتنەویە گۆڕان رایدەگەیەنێت، لەرێگەی لیژنەیەکی هاوبەشەوە دەستدەکەن بە نوسینەوەی کارنامەی کابینەی نوێی حکومەت، دەشڵێت، "تا مانگی داهاتو پێکهێنانی کابینەی نوێ یەکلادەبێتەوە".\nئاراس وەلی، ئەندامی شاندی دانوستانکاری بزوتنەوەی گۆڕان لە لێدوانێکدا بۆ میدیاكانی بزوتنه‌وه‌كه‌ی باسی لە ناوەرۆکی کۆبونەوەکەی ئەمڕۆی کرد لەگەڵ شاندی پارتی دیموکراتی کوردستان سەبارەت بەپێکهێنانی کابینەی نوێی حکومەت و رایگه‌یاند، لە کۆبونەوەکەی ئەمڕۆدا تاوتوێی دو تەوەر کراوە، یەکەم تاوتوێکردنی کارنامەی کابینەی نوێی حکومەت، دوەمیش پێشکەشکردنی سیڤی کاندیدەکان بۆ پۆستە وزرارییەکان.\nوتیشی، "لیژنەیەک لە گۆڕان و یەکێتی و لایەنەکانی دیکە دروستکراوە بۆ نوسینەوەی کارنامەی کابینەی نوێی حکومەت و لە نزیکترین کاتدا گۆڕان نوێنەری خۆی بۆ لیژنەکە دیاری دەکات و هەروەها کۆی ئەو رێککەوتنە سیاسییانەی لە نێوان لایەنەکان کراوە، دەبێتە کارنامەی کابینەی نوێی حکومەت".\nئاراس وەلی ئاماژەی بەوەشکرد، تەوەری دوەم باسکردن بو لە پێشکەشکردنی سیڤی کاندیدەکان بۆ پۆستە وزارییەکان و جەخت کرایەوە لەوەی ئەو پڕۆسەیە بە خێرایی ئەنجام بدرێت بۆ ئەوەی لە نزیکترین وادەدا کابینەی نوێی حکومەی پێکبهێندرێت.\nئه‌وه‌شی خسته‌ڕوو، پێشبینیشی کرد تا مانگی داهاتو پڕۆسەی پێکهێنانی کابینەی نوێی حکومەت یەکلابکرێتەوە.


چۆن واده كه ى خه لكى گوێت بۆ بگرن\nعمر خالید عسمان في الإثنين أغسطس 09, 2010 11:32 pm\nسەرەتا بەناوى خواى باڵا دەست درود و سەلام لەسەر پێشەواى مرۆڤایەتى محمد صلى الله علیه وسلم.....\nخوشكان و برایانى موسڵمانم پێم خۆش بوو ئەم بابەتە ئامادە بكەم كە دەربارەى گەشەى خودە بەناونیشانى:\n(هەشت شت وات لێ دەكات كە خەڵكى گوێت بۆ بگرن)\nئەم بابەتە پەیوەندى هەیە شێوازى دەعوە كردن و شێوازى داعی، مەبەستم لە داعى زاناى ئاینى نی یە بەڵام هەموو یەكێك لە ئێمە پێویستە بزانێت چۆن وادەكات كە خەڵك گوێی بۆ بگرن هەتا سەركەوتووبێت لە دەعوە كردن بۆ خواى گەورە.\nئەو هەشت نیشاندەرەش بۆ ئەوەى وابكەیت گوێت بۆ بگرن بریتین لە:\n1- كار بكە لەسەر صيغەى ئەو ئامانجانەى كە هەتن:\nبە ڕێكى جۆرى ئەو وەڵامەى كە دەتەوێ لە گوێگرەكانتەوە ببیستى دیارى بكە پێش ئەوەى دەست بە گفتوگۆ بكەیت، دەتەوێ گوێگرەكەت چۆن هەست بكات یان چۆن هەڵس و كەوت بكات لە ئەنجامى گوێگرتنى بۆت؟\nیان بە دەربڕینێكى تر:\nچۆن هەڵدەسیت بە گۆڕینى گوێگر بە پێی ئەوەى كە خۆت دەتەوێت؟\n2- گوێگرەكانت بناسە:\nئەوان كێن؟ چ شتێك لە پشتیانەوەیە؟\nووردەكارى ئەوەى كە پێویستیانە چى یە؟\nئەو ئەزمونەى كە پیایدا تێپەڕ بوون پێش ئەوەى بگەنە وتارەكەى تۆ كاتێ ووتاریان بۆ دەدەیت ئایا بە ئاگان؟گرنگى دەدەن پێت وە بە ئەوەى كە دەیڵێى؟\n3- خۆت بناسە وەك گەیەنەرێك:\nهەموو كائینێكى مرۆیى ڕێگەیەكى تایبەتى خۆى هەیە لە قسەكردن دا، هەروەها تۆش، چ شێوازێكى تایبەتیت هەیە؟ بیر و بۆچوون و ڕێگەى بیركردنەوەت و موفرەدات و نەبرەى دەنگت و خووت وە جوڵەى لەشت و هەموو ئەو شتانەى گوێگرى پێ هان دەدرێت، چۆن كاریگەر دەبن بۆ گوێگر؟\n4- گوێگرەكانت بخەرە وێنەیەكەوە:\nزمانێكى وا بەكاربهێنە پڕبێت لە زیندویى،ئەو چیرۆكەى دەیگێڕیتەوە تەواوى بكە،وێنەیەكى تەواو بۆ گوێگرەكانت بكێشە هەتا بتوانن ببینن بە گوێكانیان (واتە باس كردنە كە بە جۆرێك بێت كە گوێگرەكە هەست بكات ئەو باسەى كە هەیە دەیبینێت)، نمونە بەكاربهێنە وە لێكچوون و جۆرى دەنگ بەكار بهێنە واتە بەیەك دەنگ نەبێت لەوانەیە لە هەندێ شوێن پێویست بە دەنگ بەرز كردنەوەیان نزم كردنەوەبكات،كەمترین ووشە بەكاربهێنە بۆ دەربڕینى وێنەیەكى ڕوون و دیاری كراو،دوور بكەوەرەوە لە درێژەدان لە گفتوگۆدا.\n5- قەناعەت بە گوێگرەكانت بكە:\nئەو بابەتەى باسى دەكەیت پێویستە خودى خۆت سەرەتا قەناعەتت پێى هەبێت،وە حەماسەتت لە ڕێگەى ئاوازى دەنگت و زمانى جەستەت هاندەر بن.\nوەسفى شتێك مەكە زیاتر لەوەى كە تێیدایە واتە سنور مەبەزێنە و لە زیادە ڕەوى دوور بكەوەرەوە،بە شێوەیەكى نەرم و نیانى و بە سۆزەوە لەگەڵ گوێگرەكانت بدوێ دەربارەى ئەو شتانەى بەلایانەوە گرنگە چونكە بەردەوام دەپرسن: (لەو هەمووە چیمان دەس كەوت).\n6- نەرم و میان بە لەگەڵ گوێگرەكانت:\nڕێگەیان پێ بدە هەست بە ڕەزامەندی بكەن بە خودى خۆیان و تۆش هەروەها، یارمەتیان بدە و ببەرە پاڵپشت بۆیان و كەس تاوانبار مەكە لە نرخى كەس كەم مەكەرەوە و كەسیش پۆلێن مەكە و گاڵتە بە بیروو بۆ چوون و ئەو ڕایەى هەیەتى مەكە،بە باشى گوێ بگرە لەوەى كە دەیڵێت، بە ناوى خۆیانەوە بانگیان بكە لە كاتى قسەكردنت لەگەڵیان، وا بكە هەست بە حەوانەوە بكەن كاتێك گوێت لێ دەگرن.\n7- حوكم بە كات و زەمان بكە:\nقسە بكە كاتێ گوێگرەكانت ئامادەن بۆ گوێگرتن، نەك كاتێك كە خۆت هەست بكەیت كە دەتەوێت قسەیان بۆ بكەیت.شوێنێكى گونجاو هەڵبژێرە كە یارمەتی گەیاندنى ئەو مانایەى كە دەتەوێ بیگەیەنى بدات.\n8- ئەنجامەكان پێوانە بكە و وەڵامت هەبێت بۆیان:\nئەنجامى قسەكردنت لەسەر گوێگرەكانت چى یە؟\nئایا لێت تێگەشتوون؟\nبۆ وەڵامت (بەڵێ) یە؟ وە بۆ (نەخێر)ە؟\nچ شتێك بۆ جارى داهاتوو دەكەیت؟\nهەموو ئەمانە بۆ ئەوەى ئامادە باش بیت لە گەیاندن....\nالوقت/التاريخ الآن هو السبت ديسمبر 15, 2018 11:31 pm


ژیان | هونەر | دادگایەكی فەرەنسا لەسەر داوای هاوسەری ئەحمەد كایا رێ لە بڵاوكردنەوەی فیلمێك دەگرێت\nحکومەتی هەرێم لەبارەی بودجەوە نوسراوێک ئاڕاستەی بەغدا دەکات\nپۆلیسی سلێمانی تۆمەتبارێكی بە بڕێك ماددەی هۆشبەرەوە دەستگیر كرد\nژمارەی تووشبووانی کۆرۆنا لە هەرێم جارێکی تر بەرزبووەوە\nکرێکارێک لە سلێمانی گیانی لەدەستدا\nهەلیکۆپتەرەکەی ناسا یەکەم فڕینی بەسەرکەوتویی ئەنجامدا\nدادگای باڵای فیدراڵی یەکەم دانیشتنی خۆی سازکرد\nئومێد خۆشناو: ئەو کەسەى لە گرتە ڤیدیۆکەدا دەردەکەوێت لە بەردەم دادگا دەیبیننەوە\nشارە‌وانی داوا لە خاوەن ئاژەڵەکان دەکات گژوگیای ناوپاركی هە‌واری شار ببڕن\nمیشێل کیلۆ کەسایەتی دیاری ئۆپۆزسیۆنی سوریا بە کۆرۆنا کۆچی دوایی کرد\nدادگایەكی فەرەنسا لەسەر داوای هاوسەری ئەحمەد كایا رێ لە بڵاوكردنەوەی فیلمێك دەگرێت\n2021-03-05 | 3403 جار خوێندراوەتەوە\nدادگایەكی فەرەنسا لەبارەی فیلمێكەوە كە لەسەر ئەحمەد كایا بەرهەم هاتووە بڕیاریدا رێ بە بڵاوكردنەوەی بدات ئەگەر مەرجەكانی دادگا جێبەجێ بكات.\nلە شارى سلێمانى پەیکەرێک بۆ ئەحمەد کایا دروست دەکرێت\nئەحمەد کایا، باڵندەیەکی کۆچەریی کە ژیانی بەخشتییە هونەر و کوردبوون\nنامەیەکی کراوەی (ئەلیف شەفەق) بۆ (ئەحمەد کایا)\nلەسەر داوای گولتەن كایا، هاوژینی ئەحمەد كایا و دوو كچەكەی دادگایەكی فەرەنسا بڕیاریدا چوار گۆڕانی ئەو هونەرمەندە كۆچكردووە لە فیلمێكدا بە ناوی (دوا گۆرانی) دەربهێنێت كە لەسەر ئەو هونەرمەندە بەرهەم هاتووە.\nجگە لەوەش دادگا بڕیاریداوە وێنە راستەقینەكانی كایا لە فیلمەكەدا بهێندرێنە دەرەوە، ئەو كاتە رێ بە بڵاوكردنەوەی فیلمەكە دەدرێت، هاوسەركەی ئەحمەد كایا رایگەیاند، ئەگەر ئەو فیلمە بڵاوبكرێتەوە زیانی ماددی و مەعنەوی بە خۆی وكچەكانی دەگەیەنێت.\nئەو ڕاپۆرتەی لەلایەن پسپۆڕانەوە پێشكەشی دادگاكراوە ڕایگەیاندووە، وێنە ڕاستەقینەكانی ئەحمەد كایا و چوار گۆرانی كە لە فیلمەكەدا بەكار هاتووە مافی خێزانەكەیەتی و ناتواندرێت بەكار بهێندرێتەوە لە فیلمەكەدا.\nدادگا فەرمانیدا دووبارە بەرهەمهێنانەوە و دابەشكردنی فیلمی (دوا گۆرانی) ئەنجامبدرێت و ئەگەر كۆمپانیای تۆمەتبار ئەو ناوەڕۆكانەی نەسڕیەوە ئەوكاتە رێ لە بڵاوكردنەوەی دەگیرێت.\nئەو فیلمە لەلایەن كۆمپانیایەك بەناوی گام موزیك بەرهەمهێندراوە و بەهۆی ئەوەی دەستیگرتووە بەسەر مافە دارایی و مەعنەویەكانی ئەو خێزانەدا داوایان لەدادگاكرد بڵاوكردنەوەی لە سینەماكان و میدیا دیجیتاڵیەكان قەدەغە بكرێت.\nگوڵتەن كایا لەو بارەیەوە رایگەیاند: ئەوەیكرا چەوسانەوەیەكی دڕندانەی ئەحمەد كایا یە و ئەو كەسانەی ئەو كارانە دەكەن لە ژیانیاندا بۆ یەكجاریش لەگەڵ ئەحمەدكایا رووبەڕوو نەبوونەتەوە ئەمانەش لە چاوی مندا كڕیاری بێ توانان.\nئەحمەد كایا هونەرمەندێكی كوردی باكوری كوردستانە و لە شاری مەلەتی لە ساڵی 1957 لەدایك بووە و لە ساڵی 1999 خەڵاتی گۆرانیبێژی ساڵی لە توركیا پێبەخشرا لەلایەن رێكخراوی رۆژنامەنووسانی تابلۆید، بەڵام لەو شەوەدا بەهۆی ئەوەی وتی من كوردم كێشە لە ئاهەنگەكەدا دروست بوو.\nكایا لە16 تشرینی دووەمی ساڵی 2000 لە وڵاتی فەرەنسا كۆچی دوایی كرد، دوای خۆشی لە ساڵی 2012دا خەڵاتی سەرۆكایەتی توركیای لەلایەن ئەردۆغانەوە پێبەخشرا.\nپارێزگاری هەولێر لەسەر هێرشکردنە سەر ژنەکەی هەولێر هاتە دەنگ\nدادگای تەمیز بڕیاری لەسێدارەدانی بکوژی سێوان قادر و منداڵەکانی پەسەندکرد\nسلێمانى.. هۆکاری قەرەباڵغییە زۆرەکەی شەوی رابردووی بەردەم نەخۆشخانەی فارووق ئاشکرابوو\nناحیەی شوان.. کچێکی تەمەن 20 ساڵ کۆتایی بەژیانی خۆی هێنا\nوەزارەتی كارەباى هەرێم سێ پرۆژەی وزەی خۆری راگەیاند\nکەشناسى هەرێم: پلەکانى گەرما بۆ سەروو 35 پلە بەرزدەبنەوە\nئیسرائیل و یۆنان گەورەترین گرێبەستی چەکیان ئیمزا کرد\nبارزانى و باڵیۆزی توركیا: بۆ ئاساییکردنەوەى دۆخى شنگال پێویستە ڕێککەوتنى هەولێر و بەغدا جێبەجێبکرێت\nشیعریەت، وەک هونەری ئیمونیتێت


پەدەکە سەنگەری دژە داعش بێ چەک و سەنگەر لەبەرامبەر گەریلا پڕچەک دەکات – کوردی – RojNews.News\n03/12/2021 - 7:53:44 am\nلە چیای قەرەچوغەوە تا حەمرین، پێشمەرگە لەبەردەم هێرشی چەتەکانی داعش-دان و بەهۆی کەمیی هێز و نەبوونی چەکی پێویست، ڕۆژانە خوێنیان دەڕژێت، کەچی پەدەکە لەبری ئەو سنوورانە، چەک و هێز ڕەوانەی هەرێمەکانی پاراستنی مەدیا دەکات و قەڵای سەربازیی بەرامبەر گەریلا دروست دەکات.\nلەدوای ڕووداوەکانی ۱٦ی تشرینی یەکەمی ساڵی ۲۰۱۷، لە چیای قەرەچووغی نزیک شارۆچکەی مەخمورەوە، تا دەگاتە سنووری نەفتخانەی سەر بە شارۆچکەی خانەقین، بە درێژایی سەدان کیلۆمەتر، لەو ناوچانەی بەر بۆشایی ئەمنی کەوتوون جگە لە گرووپە چەتەکانی داعش هیچ هێزێکی تری لێ نییە.\nپانتایی بۆشاییەکەش لە هەندێک ناوچە دەگاتە ٤٠ کیلۆمەتر، بەم هۆیەشەوە لە سنوورەکەدا گروپە چەتەکانی داعش هێرش و جموجوڵیان چڕبووەتەوە و تادێت دۆخی ئەمنی ناوچەکە خراپتردەبێت.\nجگە لە پێشمەرگە، سەر و ماڵی هاوڵاتییانی مەدەنی لەبەردەم هێرشی چەتەکانی داعش-دان، بەپێی بەدواداچوونێکی ڕۆژنیوز، بەهۆی هێرش و مەترسی ئەو گروپانەوە زیاتر لە ١٠٠ گوند، تەنها لە سنووری خانەقین و گەرمیان چۆڵکراون.\nتەنها لەم هەفتەیەدا لە دوو هێرشی داعشدا، کە یەکێکیان لە گوندی کوڵەجۆ و ئەویتریان لە شارۆچکەی کفری ئەنجامدرا، بووە هۆی شەهیدبوونی هەشت پێشمەرگە لەگەڵ برینداربوونی حەوت پێشمەرگە.\nفەرماندەکانی پێشمەرگە لەو سنوورانەدا، گەورەیی قەبارەی مەترسییەکان لەو ناوچانە دەخەنەڕوو، بەرپرسانی حکومەتی هەرێمیش بە هۆکاری سەرەکی بەردەوامی ئەو دۆخە دەزانن، بە پشتگوێخستنی سەنگەر و ڕەبییەکانی پێشمەرگە لەو سنورانەدا و پەراوێزخستنیان.\nعەمید دلێر شکور، فەرماندەی لیوای ٣ی پیادەی هێزی پێشمەرگە، بە ڕۆژنیوزی وت: بۆشایی ئەمنی و هەڵکەوتەی جوگرافیای ناوچەکە وایکردووە، ببێتە مۆڵگەی چەتەکانی داعش، بۆ لە ناوبردنیان پێویستمان بە چەکی پێشکەوتووتر و هێزی زیاترە و دەبێت ئۆپەراسیۆنی بەردەوام بکرێت.\nهەروەها، ڕائید ئارام نوری ئەفسەر لە لیوای ٥ی پێشمەرگە، هۆکاری سەرەکیی ئەو هێرشانە دەگەڕێنێتەوە بۆ کەمتەرخەمی حکومەتی هەرێم و وەزارەتی پێشمەرگە و دەڵێت: دوو ساڵە داوای دوربینی حەراری و چەکی پێشکەوتوو دەکەم، بەڵام پێمان ڕەوا نابینن، ڕەبییەکانمان چەک و تەقەمەنیی و کەرەستەی سەربازیی پێویستی نییە، هەروەها بەرەیەکی بەربڵاومان هەیە بە لیوایەک کۆنترۆڵ ناکرێت و پێویستمان بە هێزی زیاترە.\nسەرنجڕاکێشە بەردەوام بەرپرسانی حکومەتی هەرێم باس لە هاوکاریی هاوپەیمانان دەکەن بۆ پێشمەرگە، بەڵام پێشمەرگە و فەرماندەکانیان دەڵێن، چەکی پێشکەوتوویان نییە!.\nئەفسەرێکی هێزەکانی پێشمەرگە، کە خۆی لە شەڕی داعشدا بەشداربووە و لەبەر هەستیاریی بابەتەکە نەیویست ناوی ئاشکرا بکەین، بۆ ڕۆژنیوز نهێنی تاڵانکردن و بەکارهێنانی چەکی هاوپەیمانان لەلایەن پەدەکەوە ئاشکرا دەکات.\nئەو ئەفسەرە دەڵێت:” بەچاوی خۆم بینیم هێزەکانی پارتی چەند جارێک دەهاتن بە ئاشکرا لە میرەی وەزارەتی پێشمەرگە، هەموو جۆرێکی چەک و کەلوپەلی سەربازیی زۆریان باردەکرد و دەیان برد بۆ ناوچەی بلە و بارزان و بەڕۆژە، جگە لە خۆیان کەس نەیدەزانی بۆچی بەکاریدەهێنن؟”.\nبردنی چەک لەلایەن پەدەکەوە\nلە بارەی جۆری ئەو چەکانەوە دەڵێت:”ئەو چەکانەی کە بەهۆی شەڕی داعشەوە خرابوونە بەردەستی پارتی چەکی زۆر گران بەها و دەگمەن بوون تەنانەت بە هەموو وڵاتێک نەدە فرۆشران، لەوانە (ئێم فۆڕ، ولتەر، میلانۆ، ساروخی موەجەهە، هەمەری گوللـەنەبڕی هامڤی، تانک و زرێپۆش”.\nئەو ئەفسەرە، نمونەیەکی باسکرد کە خۆی شاهیدی بووە و وتی:“ساڵی ٢٠١٥ هاوپەیمانان ٤٧هەمەریان دا بە پێشمەرگە بۆ شەڕی دژ بە داعش، بەڵام پارتی دەستیان بەسەردا گرت و دواتر بۆ پەردەپۆشکردنی، بۆیاخی هەمەرەکانیان گۆڕی و پڕوپاگەندەی ئەوەیان بڵاوکردەوە کە لە کۆریا و ئوردن کڕیویانە”.\nئەو چەکانە چییان لێهات؟\nبە وتەی ئەو ئەفسەرە، هیچ لایەک نەیدەزانی پەدەکە چی لەو چەکانە دەکات، تا ئەو کاتەی هێزەکانی بە چەکی قورسەوە ڕەوانەی هەرێمەکانی گەریلا کرد، دەرکەوت ئەو چەکانەی کە بەناوی شەڕی داعشەوە وەریان گرتووە، ڕەوانەی هەرێمەکانی گەریلایان کردووە بۆ هەڵگیرساندنی شەڕی کورد بە کورد، ئەمەش بە ئاگاداریی ئەمریکا و داواکاریی تورکیا.\nلە کاتێکدا هێزەکانی پێشمەرگە لە هەرێمێکی پان و بەرینی مەترسیدار، لەبەردەم هێرشی چەتەکانی داعش-دان و ڕۆژانە شەهید و بریندار دەدەن، دەسەڵاتدارانی هەرێم و پەدەکە وەک حزبی دەسەڵاتدارای هەرێم جگە لە بڵاوکردنەوەی پەیامی سەرەخۆشیی، هیچ هەوڵێکیان بۆ ناردنی هێز و چەکی پێشکەوتوو بۆ ئەو ناوچانە و ڕەواندنەوەی مەترسییەکان نەداوە.\nکەچی لەگەڵ دەستپێکردنی هێرشەکانی دەوڵەتی داگیرکەری تورک بۆسەر هەرێمەکانی پاراستنی مەدیا، هێزەکانی پەدەکەش جموجوڵیان بۆسەر هەرێمەکانی گەریلا زیادکردووە، لە ماوەی ساڵ و نیوێکدا بە بڕیاری مەسرور بارزانی ٢١جار هێزیان بە جۆرەها چەکی پێشکەوتوو، بەو چەکانەی کە لە هاوپەیمانانیان وەرگرتووە بەناوی شەڕی داعشەوە، ڕەوانەکردووە بۆ سەر هەرێمەکانی پاراستنی مەدیا و بەهۆی هێرش و جموجوڵەکانیانەوە تائێستا ١٣ گەریلا شەهیدبوون.\nبەتایبەتی لە ئاڵۆزییەکانی زینی وەرتێ و دواتردا، جموجوڵ و پێشڕەویی زیاتر دەبینرێت، هەروەها لەدوای دەستپێکردنی هێرش و داگیرکارییەکانی دەوڵەتی تورک لە ٢٣ی نیسانی ئەمساڵ بۆسەر ناوچەکانی زاپ، ئاڤاشین و مەتینا، هێزەکانی پەدەکە جارێکیتر دەستیان بە جموجوڵ و پێشڕەویی کردەوە.\nلە زینی وەرتێوە تا دەگاتە قەسرێ، چۆمان و خەلیفان، لە چیای گارەوە تا دەگاتە مەتینا، زاپ و هەفتانین، هێزەکانی پەدەکە قەڵای سەربازیی و سەربازگە و ڕێگای سەربازی دروست دەکەن و هێز و چەکی قورسی تێدا جێگیردەکەن بەرامبەر بە گەریلاکانی ئازادیی کوردستان، لە کاتێکدا هێرش و داگیرکارییەکانی دەوڵەتی تورک تادێت فراوانتردەبێت و ئەو ناوچانە لەلایەن گەریلاوە دەپارێزرێت.\nلە هێرشێکی داعشدا سێ ئەندامی خێزانێک شەهیدبوون


وەسیەتنامەی جووتیارێک - قەڵەم\nتاریخ ایجاد در یکشنبه, 19 ارديبهشت 1395 17:37\nمانگی ئاگوست له" ڤه‌نسه‌نزا" وه‌ک یاریده‌ر لای پارێزه‌ر x تازه ده‌ستم به کار کردبوو.\nرۆژێکیان سه‌ر له به‌یانی، جووتیارێکی گه‌نج هاته ده‌فته‌ره‌که‌مان و داوای له پارێزه‌ر کرد، له‌گه‌ڵیا بچێت بۆ ماڵیان، بۆ ئه‌وه‌ی وه‌سیه‌تنامه‌ی باوکی وه‌ک خۆی ده‌یگوت "له سه‌ره‌مه‌رگدایه" بنوسێ. پارێزه‌ر دوای قایل بوون داوای له منیش کرد له ته‌کیانا بچم.\nهه‌ر سێکمان له کالیسکه‌یه‌کی شه‌ق و شڕ دا که به ز‌ه‌حمه‌ت جێگه‌مان ده‌بۆوه و ئه‌سپێکی پیر و په‌ککه‌وته به ره‌وتێکی نا‌هه‌موار ڕایده‌کێشا، به‌ره‌و دێ ڕێکه‌وتین.\nئه‌و شوێنه‌ی ئێمه‌ی لێ دانیشتبووین دۆشه‌کی نه‌بوو، نه‌ک هه‌ر جێگه‌ی دوو پیاوی وه‌ک ئێمه که به دانیشتن له سه‌ر کورسی نه‌رم و ڕه‌حه‌ت ڕاهاتبووین نه‌ده‌بۆوه، جێگه‌ی پیاوێکی نه‌ختێ به‌خۆوه‌ش هه‌ر نه‌ده‌بوو.\nله ڕێدا ده‌مووچاوی پارێزه‌ر ناڕه‌حه‌تی پێوه ده‌ر که‌وت، له هه‌ر ڕاته‌کانێکی کالیسکه‌که‌شدا هاوارێکی لێ به‌رز ده‌بۆوه. ئه‌منیش به‌بێده‌نگی هه‌ر ئازارم ده‌کێشا؛ جووتیاره‌که‌ش به‌کاوه‌خۆ باسی نه‌خۆشییه‌که‌ی باوکی، "ماتیۆ که‌وکه‌و" جووتیاره یه‌کچاوه‌که‌ی "ریتورگۆلی" بۆ ده‌کردین. ئه‌و وه‌ک رێزلێگرتنێک ده‌یگوت:\n"باوکی چاوێکی هه‌یه، به‌ڵام له پیاوێکی سێـچاو چاکتر ده‌بینێ."\nکاتێک به زه‌حمه‌تێکی زۆر له شار ده‌رچووین، لاماندا بۆ ڕێگایه‌کی باریک و قوڕین که به نێو چه‌ند مێرگ و گیاجاڕی نزم و ئاودار دا تێده‌په‌ڕی. له‌و ڕێگه دا، کالیسکه‌که زیاتر له پێشووهه‌ڵده‌به‌زیه‌وه، به‌ڵام ئه‌وه‌ی چاک بوو زۆری نه‌مابوو بۆ ئه‌و شوێنه‌ی که بۆی ده‌چووین.\nمن و پارێزه‌ر خه‌ریکبوو بچینه چێشتخانه‌که، که ڕێنوێنه‌که‌مان پێیگوتین نه‌خۆشه‌که له خانوه‌که‌دایه.\nگه‌رما و پیس و چه‌په‌ڵی ژووره‌که ئه‌وه‌نده بوو که ناچار بووین بڵێین نه‌خۆشه‌که بگوێزنه‌وه بۆ کادێنه‌که. بۆ چوونه ژووره‌وه‌ش ده‌بوو به په‌یژه‌یه‌کدا سه‌رکه‌وین. په‌یژه‌که‌ش تاقه کۆڵه‌که‌یه‌ک بوو که ناوبه‌ناو سنگێکی دارینی وه‌ک پێپیلکه تێکوترابوو.\nپارێزه‌ر له‌م بیره حه‌یابه‌ر و بێمانایه که چاوه‌ڕوان بن، ئه‌و به‌م په‌یژه دا سه‌رکه‌وێ زۆر تووڕه بوو و وتی وا باشتره بگه‌رێته‌وه بۆ شار. کوڕه گه‌نجه جووتیاره‌که که په‌یژه‌که‌ی له خواره‌وه ڕاگرتبوو، پارێزه‌ری دڵنیا کرد که په‌یژه‌که ته‌واو قایم و بێ مه‌ترسییه. جووتیارێکی دیکه که قسه‌کانی ئێمه سه‌رنجی ڕاکێشابوو هاته ده‌مدرگای کادێنه‌که و له سه‌ره‌وه په‌یژه‌که‌ی ڕاگرتوو و هاواری کرد: "به‌ڕیز مه‌ترسه! هه‌ڵگه‌رێ، په‌یژه‌که زۆر قایمه."\nله‌به‌رئه‌وه‌ی من لاوتر بووم و له هه‌ڵگه‌ران به کێوان دا کارامه بووم، له‌وه‌ش زیاتر حه‌زم ده‌کرد بزانم له‌و ژووره چ خه‌به‌ره، به وریایی و به‌بێ هیچ ڕووداوێک به په‌یژه‌که دا سه‌رکه‌وتم. به چوونه‌سه‌ره‌وه‌ی من پارێزه‌ریش وره‌ی هاتێ وبه دواما هه‌ڵگه‌را.\nله کادێنه‌که جێگه خه‌وێکیان له قامیش و پووش و په‌ڵاش ساز کردبوو. پیاوێکی پیر له جلکێکی شڕ و دڕاو دا له سه‌ری ڕاکشا بوو؛ ده‌م و چاوی ئه‌م پیاوه، وه‌ک پێسته‌یه‌کی ڕه‌قهه‌ڵاتوو وشک و چرچه‌ڵ ببوو؛ چاوێکی ئه‌م پیاوه ته‌واو پووکابۆوه، ئه‌ویتری به حاسته‌م تروسکایی تیا مابوو.\nئه‌م پیاوه به زه‌حمه‌ت هه‌ناسه‌ی ده‌کێشا؛ به‌ڵام له‌وه نه‌ده‌چوو به‌ده‌م ئه‌م هه‌ناسه هه‌ڵکێشانه‌وه ڕه‌نج و ئازار بکێشێ. دوو پیاو به لایه‌وه هه‌رکام له لایه‌کیه‌وه ڕاوه‌ستابوون. ئه‌م پیاوانه هه‌ر دوکیان کز و ڕه‌قه‌ڵه و سه‌ر و ڕدێن تاشراو بوون، له چاو و شێوه‌ی نیگایان فێڵه‌زانی و که‌ڵه‌کبازی ده‌باری.\nیه‌ک له‌م پیاوانه به لقه گه‌ڵایه‌ک مێشی له سه‌ر و چاوی نه‌خۆشه‌که ده‌ر ده‌کرد، ئه‌ویتر نانی وشک و په‌نیری وردی به‌و ده‌مه بێ ددانه‌یه‌وه ده‌کرد....به زاراوه‌یه‌کی لاده‌ییانه‌ش ده‌یگوت: "بابه بخۆ!"\nنه‌ختێ به‌و لاوه‌تر پیرێژنێک له سه‌ر مەڵۆ گیایه‌ک دانیشتبوو و ده‌م و چاوی به هه‌ر دوو ده‌ستان گرتبوو. له‌ولای ئه‌ویشه‌وه چه‌ند پیاوی لاده‌یی لێبوو، زۆر به هێواشی له گه‌ڵ یه‌ک قسه‌یان ده‌کرد. وادیار بوو ئه‌وانه شایه‌ت بوون.\nمیزێک و کورسی و قه‌ڵه‌م و ده‌واتێک بۆ ئێمه ئاماده کرابوو. پێیان گوتین ئه‌و پیره پیاوه له سه‌ره‌مه‌رگدایه و هه‌ر ئه‌م به‌یانییه گه‌ردنئازادی له گه‌ڵ کراوه؛ ئه‌گه‌رچی قسه‌ی بۆنه‌ده‌کرا به‌ڵام هه‌موو شتێک تێده‌گه‌یشت، ده‌کرێ حه‌ز و ویسته‌کانی به هێما تێبگه‌ین.\nچونکه پارێزه‌ر له‌و بارودۆخه دا له ده‌سپێکردن به ئه‌رکه‌که‌ی دوودڵ مابوو، کوڕه‌کان خۆیان که‌وتنه هه‌وڵدان بۆ تاقیکردنه‌وه‌ی باوکیان.\nئه‌وه‌یان که نان و په‌نیری ده‌کرد به‌ده‌م باوکییه‌وه، ده‌می برده بنگوێی باوکی و به ده‌نگی به‌رز هاواری کرد: "بابه به‌رازه‌که بۆ من به‌جێده‌هێڵی؟"\nباوکی سه‌ری ڕاوه‌شاند. واته: نا، "ئه‌ی به‌جێیده‌هێڵی بۆ تیتا؟"\nکابرا سه‌ری نه‌له‌قاند. واته: "ئه‌رێ!"\n"ئه‌ی مه‌زراکه‌ی پۆلیجی ده‌ده‌ی به کێ؟"\nکابرای پیر تاقه چاوه‌که‌ی بڕیه کوڕه چکۆله‌که‌ی، ئه‌و کوڕه‌ی ئێمه‌ی هێنابوو.\nکابرا دووباره سه‌ری دانه‌واند. واته: ''به‌ڵێ''\nکوڕه لایکرده‌وه بۆ لای پارێزه‌ر و گوتی: ''به‌ڕێز، ده‌بینی من به هه‌ڵه نه‌چووم.''\nپارێزه‌ر هێشتا ته‌واو دڵنیا نه‌بوو، بۆیه ڕووی پرسیاری له‌و پیرێژنه کرد که له‌سه‌ر مەڵۆ‌گیاکه خۆی مات کردبوو .\nپیرێژن له ناکاو له قسه‌کانیدا هه‌ڵچوو و پشتیوانی له‌و قسانه کرد له باره‌ی مێرده‌که‌یەوە گوترابوون و پێی له‌سه‌ر ئه‌مه داگرت که: پیاوه‌که‌ی ده‌سه‌ڵاتی به‌سه‌ر ماڵ و سامانی خۆیدا هه‌یه؛ چونکه هه‌ر نیو سه‌عات له‌مه‌وبه‌ر تووڕه ببوو له‌وه‌ی پزیشکی ئاژه‌ڵان خوێنی له مانگا نه‌خوشه‌که‌ی گرتبوو. ئه‌و ئه‌مه‌یشی گوت که له ڕاستیدا له نیازی مێرده‌که‌ی بۆ دابه‌شکردنی داراییه‌که‌ی ئاگادار بووه.\nله کاتی وه‌ڵامدانه‌وه به پرسیاره‌کانی پاریزه‌ر له باره‌ی میراتگران و ئه‌ندازه‌ی دارایی مێرده نه‌خۆشه‌که‌ی، پیرێژن ئێجگار خرۆشابوو؛ به شێوه‌یه‌کی زۆر هه‌ستبزوێن قسه‌ی ده‌کرد، به هه‌موو رواڵه‌ت و دیمه‌نی خۆی ده‌ینواند درۆ ناکا و نیازی فریودانی پارێزه‌ری نییه.\nبه پێی قسه‌کانی ئه‌م پیرێژنه، مێرده‌که‌ی سێ کوڕی هه‌یه؛ ئه‌وانه که ئێستا لێره‌ن. زه‌وی و زاره‌که‌یشی بریتین له: په‌نجا ئه‌یکر”acre» زه‌وی به‌راو، به‌شێکی له مووچه‌ی '' پۆلیجی'' و به‌شه‌که‌یتری له'' ڕۆته‌رگۆلی''، خانوویه‌کی تر و مه‌ڕ و ماڵات و ئامێری کشتوکاڵ و هه‌ندێ ورده شتی تر.\nئه‌وه‌ی ئه‌م پیرێژنه کوتی کوڕه‌کان و شایه‌ته‌کان به ڕاستیان دانا.\nپارێزه‌ر وتی که زه‌وی و زاره‌که هه‌مووی ده‌بێ له نێوان میراتگراندا به‌ش بکرێ؛ به‌ڵام ژنه‌که و کوڕه‌کان، هه‌ر وه‌ها شایه‌ته‌کان به‌مه قایل نه‌بوون. ئه‌وان سووربوون له‌سه‌ر دیاریکردنی هه‌موو شتێک به‌پێی ویستی کابرای نه‌خۆش.\nیه‌ک له شایه‌ته‌کان، به ڕواڵه‌ت و ڕه‌فتار نه‌ختێک باشتر له‌وانیتر، هاته پێشه‌وه و قوتووه بڕنووتیه‌که‌ی دایه پارێزه‌ر و به هه‌وایه‌کی خه‌مخۆری بۆ ئاوه‌ڵه نه‌خوێنده‌واره‌که‌ی و پشتئه‌ستوور به زانیارییه‌کانی خۆی گوتی: ''ماتیۆ له مردن نزیک بۆته‌وه، کاتی ئه‌وه نییه به شێوه‌یه‌کی ورد و قانوونی له سه‌ر میراته‌که‌ی بڕیار بدرێ.''\nبۆیه پارێزه‌ر قایل بوو به‌وه‌ی، ئه‌وان چی ده‌ڵێن با وابێ. کاتێک من ئاماده بووم ئه‌وه‌ی پێمده‌ڵێن بینووسم، پارێزه‌ر ده‌ستیپێکرد به پرسیار کردن. به سه‌ر دانه‌واندن و سه‌رهه‌ڵته‌کاندن به‌شه‌میراتی جیجیۆ و تیتا و چه‌کۆ واته هه‌ر سێ کوڕه‌که‌ی وه‌سیه‌تکه‌ره‌که، له خانوو و زه‌وی و زار و مه‌ڕوماڵات و ئه‌سپ و به‌راز و شتی دیکه، ته‌نانه‌ت کالیسکه شه‌قوشڕه‌که‌ش دیاری کرا.\nپارێزه‌ر کوتی: ''ئه‌ی هاوسه‌ره‌که‌ت، ناته‌وێ شتێکیش بۆ ئه‌و به‌جێبهێڵی؟''\nپیاوه پێره‌که سه‌ری ڕاوه‌شاند. هه‌موان هه‌روا ژنه‌که‌ش به ئاره‌زووی نه‌خۆشه‌که ڕازی بوون، به‌ڵام پارێزه‌ر گوتی: "قانوون بۆ بابه‌تی ئاله‌م جۆره، ڕێوشوێنی تایبه‌تی داناوه، ئیمه نابێ ئه‌و ڕێوشوێنانه پشتگوێ بخه‌ین."\nپیرێژن هاته وەڵام و گوتی: ''به‌ڕێز! به قانوون یان بێ قانوون من ده‌ست له هیچ شتێک ناده‌م، به برسییه‌تی ده‌مێنمه‌وه هه‌تا ده‌مرم.''\nپارێزه‌ر که وای زانی لێگه‌ڕا چۆنی پێخۆشه وا بکا. ئه‌مجا ده‌ستیپێکرد به خوێندنه‌وه‌ی به‌نده‌کانی وه‌سیه‌تنامه‌که به ده‌نگی به‌رز. که پاریزه‌ر وه‌سیه‌تنامه‌که‌ی ده‌خوێنده‌وه، له جێگای من دانیشتبوو، منیش له ته‌نیشتییه‌وه به پێوه ڕاوه‌ستابووم.\nڕاست له‌و کاته‌دا که‌ڵه‌شێرێک فڕیه به‌رده‌م ده‌رگای کادێنه‌که و ده‌ستی کرد به قووقاندن؛ که لامکرده‌وه بۆ لای ده‌نگه‌که، ژنێکی گه‌نجی لاده‌ییم بینی، مناڵێک به‌به‌ریه‌وه، تووڕه، سو ورهه‌ڵگه‌ڕاو، جووتێ چاوی بریقه‌داری له من بڕی و به هه‌ناسکه هه‌ناسک هاواری کرد: ''ئه‌مانه چیده‌که‌ن لێره، ده‌یانهه‌وێ من و مناڵه‌که‌م بێبه‌ش بکه‌ن؟"\nبه دوای ئه‌م قسانه دا ئاڵۆزی و پشێوی په‌یدا بوو. پیرێژنه‌که و سێ کوڕه‌که‌ی هه‌ستان وپه‌لاماری ژنه تازه‌هاتووه‌که‌یان دا.\nپارێزه‌ر هه‌ستایه سه‌ر پێ و به سه‌ریاندا گوڕاندی که ئارام و له‌سه‌رخۆ بن . دوایی پرسی ئه‌م ژنه کێیه؟\nدایکه‌که خێرا هاته زمان و کوتی: ''به‌ڕێز! من پێت ده‌ڵێم ئه‌وه کێیه، ئه‌و ژنه کچی ئێمه‌یه، به‌ڵام کچێکی بێفه‌ڕه؛ داوات لێده‌که‌م لێمان تێبگه، باوکی نایهه‌وێ یه‌ک شتیشی بداتێ.''\n''چ ... ی! تۆیش دایه؟'' کچه‌که به دڵپڕییه‌وه قسه‌کانی دایکی بڕی. ''ده‌توانم ڕه‌فتاری براکانم قبووڵ بکه‌م که وه‌ک سه‌گ سه‌یرم ده‌که‌ن، ئه‌وانم به‌لاوه گرینگ نییه، به‌ڵام خۆ تۆ دایکمی وا ئێستا ناپاکیم له گه‌ڵ ده‌که‌ی. تۆ ده‌توانی چی بڵێی دژ به‌خۆم و مێرده‌که‌م؟''\nپارێزه‌ر له‌م ئاڵۆزی و هه‌راهه‌رایه تووڕه بوو و هاواریکرد: "به‌س که‌ن به‌س، هه‌ی داوه‌شێن. هه‌رکامتان ده‌م بکاته‌وه به تاوانی سوێندی درۆ له‌به‌رده‌م دادگا دا ده‌تانخه‌مه زیندان."\nکوڕه‌کان له ڕقا سوور هه‌ڵگه‌ڕان، شایه‌ته‌کان له ترسا سڵه‌مینه‌وه و خۆیان کز کرد؛ دایک و کچیش خێسه‌یان له یه‌ک ده‌کرد. پارێزه‌ر به تووڕه‌یی وه‌سیه‌تنامه‌که‌ی دڕاند.\nله ناکاو کچه‌که به‌ره‌و جێگای باوکی بزوا، بێ ئه‌وه‌ی که‌س ببێته کۆسپی سه رڕێی، چوو به‌لای باوکییه‌وه و مناڵه‌که‌ی له ته‌نیشتی دانا. بانگی له باوکی کرد: ''بابه! ده‌تهه‌وێ من له برسا بمرم؟ لانیکه‌م به‌شی کاسه‌یه‌ک هه‌ریسه بۆ مناڵه‌که‌م به‌جێبهێڵه!'' پیره پیاو پیشی به خۆیا خوارده‌وه، گرژی که‌وته نێوچاوانی، له‌وه زیاتر نه‌یتوانی نیشانێک له بێزاری پیشانبدا و چاوه ساغه‌که‌ی لێکنا.\nقه‌ت وێنه‌ی دوو سه‌ر له سه‌ر سه‌رین له به‌ر چاوم ون نابن: یه‌کیان له ده‌سپێکی ژیان و ئه‌ویتر له کاتی مردن دا؛ ئه‌ویان چاوانی پڕ لەخه‌نده‌ی تازه به دنیا هه‌ڵاتوو و چاڵی سه‌رگۆنای منداڵی ساوا و ئه‌میان گرژی نێوچاوان و ده‌موچاوی قوپاوی پیاو له سایه‌ی مه‌رگدا. به بیرکردنه‌وه له‌وه‌ی دێوی به‌دکاری مه‌رگ به‌سه‌ر سه‌ریانه‌وه ڕاوه‌ستاوه و ئاماده‌یه یه‌کیان بکاته قوربانی، ته‌زوویه‌ک به له‌شما گه‌ڕا.\nله‌و ده‌مه‌دا قه‌شه‌ی دێ ده‌رکه‌وت، پیاوێکی ساده و ساکار و دڵنه‌رم، له‌وەو‌پێش جارێک دیبووم. قه‌شه مناڵه‌که‌ی به‌لای نه‌خۆشه‌که‌وه دیت. بیری کرده‌وه ئاشتی و سازانێک ده‌بێ بکرێ.\nهاته پێشه‌وه و به‌هاوسۆزییه‌وه وتی: ''ستایشت بۆ خوا، ئاخری خێر ده‌بێ.''\nدامووکاوه و پرته‌ی1 ده‌ستی نه‌خۆشه‌که‌ی گرت.\nمناڵه‌که ده‌ستی به گریان کرد. دایکی چوو به‌لایه‌وه لە باوه‌شی بگرێ، قه‌شه‌که نه‌یهێشت و گوتی: "لێیگه‌ڕێ با لێره بێ! ته‌مه‌نی ماتیۆ به‌سه‌ر چووه، لیگه‌ڕێن با بڕوا بۆ ئه‌و دنیا و فریشته‌یه‌ک رێنوێنی بێت.'' ئه‌مجا ده‌ستیپێکرد به نزا و پاڕانه‌وه له خوا بۆ کابرای مردوو.\nپاریزه‌ر زۆر حه‌زی له‌م دیمه‌نه نه‌بوو، وای به باشتر زانی به‌ره‌و ڕووی مه‌ترسی داگه‌ڕان له نه‌رده‌وانه‌که بێته‌وه. منیش به‌په‌له چووم بۆ یارمەتیدانی، به‌ڵام پێش ئه‌وه‌ی بچمه خواره‌وه بۆ دامرکاندنی ئاگری حه‌ز و ئاره‌زووم ئاوڕێکم بۆ دواوه دایه‌وه.\nکوڕه‌کان و شایه‌ته‌کان له‌به‌ر چاو نه‌مابوون، بۆ کوێ چووبوون، نازانم، دایکه گه‌نجه‌که مناڵه‌که‌ی له باوه‌ش گرت؛ به ده‌ست به‌سه‌راهینان و ماچکردن خه‌ریکبوو ژیری ئه‌کرده‌وه، ده‌تگوت ته‌نیا ئه‌و مناڵه جێی سه‌رنج و بایه‌خدانه؛ پیریژنه‌که‌ش وه‌ک کۆیله‌یه‌کی وه‌فادار و دڵسۆزی ئه‌و پیاوه مردوه، له لایه‌وه خه‌ریکی دۆعاکردن و پارانه‌وه بوو.\nمنیش به په‌یژه‌که‌دا چوومه خوار، له‌گه‌ڵ پارێزه‌ر به‌لای ئه‌و مزرا گه‌نمه گه‌یشتووانه‌دا، به‌سه‌ر ئه‌و مێرگه ڕه‌نگگه‌شانه‌دا، له ژێر ئه‌و ڕیزه دارعه‌رعه‌رانه‌دا که ته‌رزی داره مێو پێکیه‌وه‌ی به‌ستبوونه‌وه و له‌به‌ر زۆری هێشوه‌ترێ تاریک و ڕه‌ش هه‌ڵگه‌ڕابوون، گه‌ڕاینه‌وه بۆ شار.\nله ڕێدا سه‌رم سووڕ مابوو، ئاخۆ پاکی و بێگه‌ردی ئه‌م سروشته، جوانی و دڵڕفێنی ئه‌م گوڵانه، مه‌زه و تامی شیرینی ئه‌م میوانه، چۆن ده‌توانێ له دڵی مروڤ دا ببێته هۆکاری دروستبوونی ئه‌م چاوبرسییه‌تیه قێزه‌ونه و ئه‌م ڕق و قینه تاڵ و ناحه‌زه.\nبه پارێزه‌رم گوت: ''من تێناگه‌م؛ وادیاره له شێوازی کاری مرۆڤ بۆ به‌کارهێنان و که‌ڵک وه‌رگرتن له‌م دیاری و خه‌ڵاتانەی خوا، ده‌بێ هه‌ڵه‌یه‌ک هه‌بێ.''\nپارێزه‌ر وه‌ڵامی دامه‌وه و وتی: "له‌وه‌ده‌چێ وابێ، ئه‌م هه‌ڵه‌یه‌ش له خراپترین و سه‌ره‌کیترین گوناهان سه‌رچاوه ده‌گرێ؛ ئه‌ویش گوناهی خۆپه‌رستییه. به‌ڵام چاره‌سه‌ری ئه‌مه با دانێین بۆ خوا و مرۆڤ. به‌دڵنیاییه‌وه ئه‌وان پێکه‌وه ڕۆژێک ده‌رمانی بۆ ده‌دۆزنه‌وه.''


دەرچوون 16 – Kurdi Sorani Standard (KSS) | Biblica\nدەرچوون 16 – Kurdi Sorani Standard (KSS)\nمەن و سوێسکە\n1لەدوای ئەوە لە ئێلیم کۆچیان کرد و هەموو کۆمەڵی نەوەی ئیسرائیل هاتنە چۆڵەوانی سین16:1 چۆڵەوانی سین: لەوانەیە لەنێوان چۆڵەوانی پاران و چۆڵەوانی سینا بووبێت. کە لەنێوان ئێلیم و سینایە، لە ڕۆژی پازدەی مانگی دووەم لەدوای کۆچکردنیان لە خاکی میسر. 2هەموو کۆمەڵی نەوەی ئیسرائیل لە چۆڵەوانیدا بۆڵەبۆڵیان لەسەر موسا و هارون کرد. 3نەوەی ئیسرائیل پێیان گوتن: «خۆزگە بە دەستی یەزدان لە خاکی میسردا بمردبووینایە، بۆ خۆمان لای مەنجەڵی گۆشت دانیشتبووین و بە تێری نانمان دەخوارد، بەڵام ئێمەتان دەرهێنا بۆ ئەم چۆڵەوانییە هەتا هەموو ئەم کۆمەڵە بە برسیێتی بکوژن.»\n4یەزدانیش بە موسای فەرموو: «من لە ئاسمانەوە نانتان بۆ دەبارێنم، گەلیش دەبێت بچنە دەرەوە و هەر ڕۆژە و پێویستی ئەو ڕۆژە هەڵبگرنەوە. بەم شێوەیە تاقییان دەکەمەوە ئاخۆ بەگوێرەی فێرکردنەکەم دەڕۆن یان نا. 5ئەوە دەبێت لە ڕۆژی شەشەم ئەوەی دەیهێنن ئامادەی بکەن، ئیتر دەبێتە دوو ئەوەندەی ئەوەی ڕۆژانە هەڵیدەگرنەوە.»\n6جا موسا و هارون بە هەموو نەوەی ئیسرائیلیان گوت: «ئێوارە دەزانن کە یەزدان ئێوەی لە خاکی میسر دەرهێنا. 7بەیانیش شکۆی یەزدان دەبینن لە گوێگرتنی لە بۆڵەبۆڵتان لە دژی یەزدان، بەڵام ئێمە چین تاکو لە دژمان بۆڵەبۆڵ بکەن؟» 8موسا گوتی: «ئێوە بەوە دەزانن کە یەزدانە کاتێک ئێواران گۆشتتان دەداتێ و بەیانیان نانتان دەداتێ بیخۆن، چونکە گوێی لە بۆڵەبۆڵتان بوو لە دژی. بەڵام ئێمە کێین؟ بۆڵەبۆڵتان لە دژی ئێمە نییە، بەڵکو لە دژی یەزدانە.»\n9موسا بە هارونی گوت: «بە هەموو کۆمەڵی نەوەی ئیسرائیل بڵێ: ”نزیک ببنەوە بۆ بەردەم یەزدان، چونکە گوێی لە بۆڵەبۆڵتان بوو.“»\n10ئەوە بوو لەو کاتەی هارون لەگەڵ هەموو کۆمەڵی نەوەی ئیسرائیل دەدوا، ئاوڕیان دایەوە بەرەو چۆڵەوانی و بینییان شکۆمەندی یەزدان لەناو هەور دەبینرێت.\n11یەزدانیش بە موسای فەرموو: 12«گوێم لە بۆڵەبۆڵی نەوەی ئیسرائیل بوو، لەگەڵیان بدوێ و بڵێ: ”ئێواران گۆشت دەخۆن و بەیانی تێر نان دەبن، ئیتر ئێوە دەزانن کە من یەزدانی پەروەردگارتانم.“»\n13ئەوە بوو لە ئێوارە سوێسکە16:13 سوێسکە: باڵندەیەکی بچووکە، لە شێوەی کەوە، لە پۆلێکی گەورەدا کۆچ دەکەن، لە ئاستێکی نزمدا دەفڕن و هێلانەکانیشیان لەسەر زەوی دروستدەکەن. بڕوانە سەرژمێری 11:31. بەرز بوونەوە و ئۆردوگاکەیان داپۆشی، بەیانیش شەونم لە دەوروبەری ئۆردوگا کەوتبوو. 14کاتێک شەونمە کەوتووەکەش بەرزبووەوە، بینییان وا لەسەر ڕووی چۆڵەوانییەکە شتێکی وردی وەک توێکڵ، ورد وەک زوقم لەسەر زەوییەکەیە. 15کاتێک نەوەی ئیسرائیل ئەمەیان بینی بە یەکتریان گوت: «ئەوە چییە؟» چونکە نەیاندەزانی چییە.\nموساش پێی گوتن: «ئەوە ئەو نانەیە کە یەزدان بە ئێوەی داوە بۆ ئەوەی بیخۆن. 16ئەمە ئەو شتەیە کە یەزدان فەرمانی کردووە: ”با هەریەکە و بەگوێرەی خواردنی لێی هەڵبگرێتەوە، ئۆمرێک16:16 ئۆمر: نزیکەی 2,2 لیتر. بۆ هەر یەکێک بەگوێرەی ژمارەی کەسەکان هەریەکە بۆ ئەوانەی لە چادرەکەی ئەون دەیباتەوە.“»\n17نەوەی ئیسرائیلیش بەم جۆرەیان کرد و زۆر و کەم هەڵیانگرتەوە. 18بەڵام کاتێک بە ئۆمر پێوایان، نە ئەوەی زۆری کۆکردووەتەوە زیادی کردووە و نە ئەوەی کەمی کۆکردووەتەوە کەمی کردووە، هەریەکە و بەگوێرەی خواردنی هەڵیگرتەوە.\n19موسا پێی گوتن: «هیچ کەس لێی نەمێنێتەوە بۆ بەیانی.»\n20بەڵام گوێیان لە موسا نەگرت، بەڵکو هەندێک خەڵک لێیان هێشتەوە بۆ بەیانی، جا کرم لێیدا و کەڕووی کرد، موساش لێیان تووڕە بوو.\n21ئیتر هەموو بەیانییەک هەڵیاندەگرتەوە، هەرکەسە بەگوێرەی خواردنی، کە خۆریش گەرم دادەهات دەتوایەوە. 22ئەوە بوو لە ڕۆژی شەشەمدا دوو ئەوەندە نانیان هەڵگرتەوە، دوو ئۆمر16:22 دوو ئۆمر: نزیکەی چوار لیتر و نیو. بۆ هەر یەکێک، ئیتر هەموو ڕابەرەکانی کۆمەڵ هاتن و بە موسایان ڕاگەیاند. 23ئەویش پێی گوتن: «ئەمە ئەوەیە کە یەزدان فەرموویەتی: ”بەیانی پشوودانە16:23 هۆی ئەم ئاهەنگگێڕانە لەوەوە دێت کە خودا هەموو شتێکی لە شەش ڕۆژدا بەدیهێنا و لە ڕۆژی حەوتەم پشووی دا، بۆیە ئاهەنگگێڕانە بۆ پشوودان و پیرۆزی. ئەو وشەیەی لە زمانی عیبری بۆ پشوودان بەکارهێنراوە وشەی (شەبات)ـە، بەڵام ئەمە واناگەیەنێت کە ڕۆژی پشوودانەکە ڕۆژی شەممە بووبێت. بڕوانە پەیدابوون 2:3.، شەممەی پیرۆزە بۆ یەزدان، ئەوەی دەیکەن بە نان بیکەن و ئەوەی لێی دەنێن لێی بنێن، هەرچی دەمێنێتەوەش لەلای خۆتانی دابنێن هەتا بۆ بەیانی هەڵبگیردرێت.“»\n24جا دایاننا بۆ بەیانی هەروەک موسا فەرمانی دا، ئیتر نە کەڕووی کرد و نە کرم تێیدا پەیدابوو. 25موسا گوتی: «ئەمڕۆ بیخۆن، چونکە ئەمڕۆ شەممەیە بۆ یەزدان، لە دەشتودەر نایدۆزنەوە. 26شەش ڕۆژ هەڵیدەگرنەوە، بەڵام لە ڕۆژی حەوتەم شەممەیە و تێیدا نییە.»\n27ئەوە بوو لە ڕۆژی حەوتەم هەندێک لە خەڵکەکە چوونە دەرەوە بۆ ئەوەی هەڵیبگرنەوە، بەڵام نەیاندۆزییەوە. 28یەزدانیش بە موسای فەرموو: «هەتا کەی ئێوە ڕەتی دەکەنەوە فەرمان و فێرکردنەکەم بپارێزن؟ 29بڕوانن، یەزدان شەممەی پێداون، بۆیە لە ڕۆژی شەشەمدا نانی دوو ڕۆژتان پێدەدات، با هەریەکە لە شوێنی خۆی دابنیشێت، با کەس لە ڕۆژی حەوتەم شوێنی خۆی بەجێنەهێڵێت.» 30ئیتر گەل لە ڕۆژی حەوتەم پشوویان دا.\n31بنەماڵەی ئیسرائیلیش ناویان لە نانەکە نا مەن16:31 مەن واتە «ئەمە چییە؟» بڕوانە ئایەتی 15.. وەک تۆوی گژنیژ سپییە و تامیشی وەک ناسکە نانی16:31 ناوەشکێنە. بە هەنگوینە. 32موسا گوتی: «ئەمە ئەو شتەیە کە یەزدان فەرمانی کردووە: ”ئۆمرێکی لێ پڕ بکەن و با بۆ نەوەکانتان بپارێزرێت، بۆ ئەوەی ئەو نانە ببینن کە لە چۆڵەوانی دەرخواردم دان کاتێک لە خاکی میسر دەرمهێنان.“»\n33ئینجا موسا بە هارونی گوت: «گۆزە ببە و پڕ بە ئۆمرێک مەنی تێبکە. ئینجا لەبەردەم یەزدانی دابنێ تاکو بۆ نەوەکانتان بپارێزرێت.»\n34هەروەک یەزدان فەرمانی بە موسا دا، لە دواییدا هارون مەنەکەی لەناو سندوقەکەی پەیمان16:34 عیبری: لەبەردەم شایەتی: لەدوای ئەوەی دوو تەختەی پەیمان یان تەختەی ڕاسپاردەکان لەنێو ئەو سندوقە دانرا بوو بە سندوقی پەیمان، بۆ یادکردنەوە و شایەتێک بۆ کردارەکانی خودا. بڕوانە 25:10-16. دانا بۆ پاراستنی. 35نەوەی ئیسرائیل چل ساڵ مەنیان خوارد هەتا هاتنە خاکی ئاوەدانی، مەنیان خوارد هەتا هاتنە سنووری خاکی کەنعان.\n36ئۆمریش دەیەکی ئێفەیە.16:36 ئێفەیەک بیست و دوو لیترە.\nKSS : دەرچوون 16


😊 دۆکومێنتێکی پڕ لە هەڵەی وەزارەتی خوێندنی باڵای باشوور! گاڵتەوگەپ\n📅 کاتی تۆمارکردن Jun 9 2014 5:36PM\n... [ زۆرتر... 👁] ✖ ✖ 0 0 ✔ 68% ✍ هـ.ب. 9-6-2014 17:36:58\n📝 راگەیاندنی وەزارەتی خوێندنی باڵا و تویژینەوەی زانسی بەڵگەنامەکان\n📅 کاتی تۆمارکردن Nov 10 2013 9:13AM\nرۆژی پێنجشەممە، (7-11-2013) لە سایتی ئاوێنە بابەتێ [ زۆرتر... 👁] ✖ ✖ ✖ 0 0 ✔ 79% ✍ هـ.ب. 10-11-2013 9:13:29\n📝 رونکردنەوەی وەزارەتی خوێندنی باڵا و توێژینەوەی زانستی سەبارەت بە موچە بەڵگەنامەکان\n📅 کاتی تۆمارکردن Jun 28 2020 1:10AM\nرونکردنەوەیەک لە بەڕێوەبەرایەتی ڕاگەیاندنی وەزارەت [ زۆرتر... 👁] ✖ ✖ 0 1 ✔ 99% ✍ ج.ع.ئـ. 28-6-2020 1:10:07


ماركێتینگ – بازرگان\n١٠ بنه‌مای سه‌ره‌كی ئیمه‌یڵ ماركتینگ و قازانج كردن له‌ڕێگای ئیمێله‌وه\nby Jiablog ئه‌یلول 19, 2019 ئه‌یلول 19, 2019 Uncategorized / ماركێتینگ / نووسراوەکانLeave a Comment on ١٠ بنه‌مای سه‌ره‌كی ئیمه‌یڵ ماركتینگ و قازانج كردن له‌ڕێگای ئیمێله‌وه\nله چه‌رخی نوێی به‌بازاڕكردن دا ، ئێستا به‌بازاڕكردنی دیجیتاڵی Digital Marketing ڕۆڵی هه‌ره به‌رچاوی هه‌یه له به‌بازاڕكردن له‌به‌ر كاریگه‌ری و ئاسانی به‌كارخستنیدا. كه به زۆر ڕێگاوه ده‌كرێت، یه‌كێك له‌وانه ئیمێله، ئێستا بازار كردن له رێگای ئیمه‌یله‌وه Email Marketing یه‌كێكه له كه‌ل و په‌له پێویستیه‌كانی به بازار كردن بۆ راكێشانی كریاران.\nئیمه‌یل ماركتینگ یارمه‌تیمان ده‌دات بۆ بازاركردنی باشتر چاكتر و زیاتر كاركردن.\nهیچ شتێكی باشتر له ئیمه‌یل ماركێتینگ نادۆزیه‌وه بۆ، ناساندنی برانده‌كه‌ت، به‌تایبه‌تی گه‌ر بته‌وێت به ماوه‌یه‌كی كه‌م وكاتێكی كه‌م به‌رهه‌مه‌كانت ساخ بكه‌یه‌وه ئێمه لێره‌دا باشترین رێگاكان باس ده‌كه‌ین بۆ ئه‌نجامدانی ئه‌م پرۆسه‌یه:\n١- ناونیشانی سه‌ره‌كی:\nبه‌گرنگترین به‌شی ئیمه‌یل ماركێتینگ داده‌نرێت، ناونیشان پێك دێت له ریزه نوسینه‌ك له وشه‌ی دیار و كورت و پووخت كه تایبه‌ت بێت به بابه‌ته‌كه، دڵنیابه‌وه له‌وه‌ی كه زمانی نوسینه‌كه به‌ساده‌ی و ئاسانی نوسراوه هه‌موو خه‌ڵك تێی ده‌گات كه بۆیان ده‌نێریت.\n٢- ناونیشانی لاوه‌كی:\nناونیشانی لاوه‌كی به‌ته‌واوی ده‌كه‌وێته ژێر ناونیشانی سه‌ره‌كی، له‌جیهانی به‌بازاڕكردنی ئێستادا، ئه‌وه‌ی جێی سه‌رنجه كه زۆر گرینگی به ناونیشانی لاوه‌كی ده‌درێت، بۆیه به‌نووسینی ناونیشانی لاوه‌كی دوورده‌بیت له نووسینی ووشه‌ی زۆر و دوباره، بۆیه ده‌كرێت باسێكی كورت بده‌یته به‌رهه‌مه‌كه‌ت تاوه‌كو لای خوێنه‌ر گرینگیێكی زیاتری پێ بدرێت.\n٣-ده‌ستنیشان كردنی كه‌سی گونجاو:\nناردنی ئیمێلی گشتگیر كۆتای هات، به‌ڵكو ده‌بێت هه‌ر ئیمێلێك بۆ خودی كه‌سه‌كه بێت و كه‌سیی بێت. بۆیه كاتێك ئه‌و كاره ده‌كه‌یت، په‌یوه‌ندیت له‌گه‌ڵ كڕیاره‌كانت زیاتر ده‌بێت،و یارمه‌تیت ده‌دات له ده‌ستنیشان كردنی كه‌سی دیاری كراو.\nله‌هه‌مان كاتیشدا دابه‌شكردنی كه‌سه‌كان به‌پێی شوێنی جوگرافی و جۆری كاره‌كانیان به‌شێكی سه‌ره‌كیه پێش ناردنی ئیمێله‌كه.\n٤-لینكی پاشگه‌زبوونه‌وه له به‌شداری UnSubscribe كردن:\nله‌گه‌ڵ ئه‌وه‌ی كه‌وا ناردنی ئیمێل ڕێگایێكی سه‌ره‌كی بازارسازیه له ئه‌مڕۆدا و قازانجی كڕیار و فرۆشیاریشی تێدایه، به‌ڵام زۆربه‌ی جار خه‌ڵكانێك دوای ماوه‌یه‌ك له ئیمێله‌كانت بێزار ده‌بن و نایانه‌وێت چیتر پێیان بگات، بۆیه ده‌بێت لینكی پاشگه‌زبوونه‌وه UnSubscribe هه‌بێت له‌ناو هه‌موو ئیمێله‌كانت، تاوه‌كو هه‌ست به ئازادی بكه‌ن و كه‌سێكیش نایه‌وێت چیتر ئیمێله‌كانتی پێ بگات، پاشگه‌زبوونه‌وه داده‌گرێت.\n٥-هێز و توانای وه‌ڵام دانه‌وه:\nباوه‌ربكه‌یت یان نا زۆربه‌ی خه‌ڵك كاتێك كه ئیمه‌یڵێكی به بازاركردنیان پێده‌گات هه‌وڵده‌ده‌ن به زوترین كات وه‌ڵام بده‌نه‌وه به‌ڵام با ئه‌وه‌ش له‌بیر نه‌كه‌ین ئه‌مه‌ش ده‌گه‌رێته‌وه سه‌ر جۆری ئه‌م نوسینه‌ی كه ده‌ینوسیت بۆ سه‌رنج راكێشانی خه‌ڵكه‌كه.\n٦- دانانی دوگمه‌ی داواكردن ڕاسته‌وخۆ له‌ناو ئیمێله‌كه :Call to action\nهه‌وڵبده ئه‌م ئیمه‌یڵانه‌ی كه ده‌یان نێریت ته‌نها زانیاری پێدان به كه‌سه‌كه نه‌بێت، وا باشتره هه‌ر ێیمه‌یلك كه ده‌یان نێریت ئامانجێكی دیاری كراوی له پشت بێت پێش ناردنی. ئاگاداری ئه‌وه به كه ئه‌م ئیمه‌یله‌ی ده‌ینێریت بگونجێت له‌گه‌ڵ دیزاینی مۆبایل.\nله‌هه‌مان كاتیشدا داوا له كه‌سه‌كه‌بكه كه ئه‌م دوگمانه دابگرێت وه‌ك : په‌یوه‌ندیمان پێوه بكه، هه‌رئێستا داوا بكه، ناوی خۆت تۆمار بكه، یان هه‌ر داواكاریێكی تر كه دوگمه‌كه‌ی ڕاسته‌وخۆ له‌ناو ئیممێله‌كه دابێت.\n٧- سه‌رنج دان و ئاگادار بوون له به‌كارهێنانی مۆبایل:\nرێگای پیشاندانی نوسینه‌كه‌ت له له‌لای به‌كارهێنه‌ر ده‌گۆردرێت. پێش ئه‌وه‌ی بینێریت ده‌بێت دڵنیا بیته‌وه له‌وه‌ی كه شێوازه‌كه‌ی چۆن پیشان ده‌دات له لاپتۆپ و مۆبایلیش ، راسته ناتوانی قالبێكی ته‌واو وه‌رگری به‌لام به‌لانی كه‌م ده‌توانینن بزانین زۆرترین جۆری مۆبایل چیه كه به كاری ده‌یه‌نن.\nبه‌ر له‌ناردنی هه‌ر لینكێك له‌ناو ئیمێله‌كه‌ت، كه ئامانجی سه‌ره‌كی ناردنی ئیمێل ڕاكێشانی خه‌ڵكه بۆ سه‌ر لینكی وێبسایته‌كه‌ت، ده‌بێت دڵنیا بیته‌وه له‌وه‌ی كه‌وا لینكه‌كه‌ت كار ده‌كات، له‌گه‌ڵ ئه‌وه‌ش وا باشه لینكه‌كه ببه‌ستیته‌وه به Google Analytics تاوه‌كو بتوانیت چاودێری لینكه‌كه بكه‌یت و بزانیت چه‌ند كه‌س له‌ڕێگای ئه‌م لینكه‌وه هاتوونه‌ته ناو وێبسایته‌كه‌ت، تاوه‌كو دواتر په‌یوه‌ندیان پێوه بگریته‌وه.\nدانان و پیشاندانی داشكان به كڕیاره‌كانت، هۆكارێكی بۆ گواستنه‌وه‌ی كڕیاره‌كان بۆ سه‌ر وێبسایته‌كه‌ت، به‌ڵام ئاگاداربه كه‌سانێك دوای چه‌ند ڕۆژێك یان زیاتر ئه‌وكات ئیمێله‌كه ده‌كه‌نه‌وه، ئه‌گه‌ر هاتوو ببینن ئۆفه‌ره‌كه ته‌واو بووه، ئه‌وا بێزار ده‌بن له‌جیاتی ئه‌وه‌ی دڵخۆشبن به‌ناردنی ئیمێله‌كه، ده‌كرێت ئۆفه‌ری داشكاندنه‌كه، بۆ ماوه‌ی ٣ تا ٤ ڕۆژ درێژ بێت تاوه‌كو هه‌موان بیكه‌نه‌وه، یاخود په‌یوه‌ستبێت به‌وانه‌ی كه‌وا ئیمێله‌كه‌یان بۆ ڕۆیشتووه.\n١٠-با ئیمێله‌كه‌ت هاوڕێیانه بێت:\nخودی ئیمێل بۆ په‌یوه‌ندی هاوڕێیه‌تی و كۆمه‌ڵایه‌تی داهنێراوه، خه‌ڵكیش تاوه‌كو ئێستا حه‌ز له‌هه‌مان ستایل ده‌كه‌ن، واتا، ده‌بێت ناوه‌ڕۆكی ئیمێله‌كه‌ت دووربێت له شتی باق و بریق و وێنه و لینكی بێزاركه‌ری زۆر، ده‌بێت ساده‌بێت و كه‌مترین وێنه‌ی تێدابێت، تاوه‌كو له‌دوای كردنه‌وه‌ی ئیمێله‌كه ڕاسته‌وخی دای نه‌خه‌ن، چانسی خوێندنه‌وه‌ت ده‌بێت زۆر بێت تاوه‌كو خه‌ڵك له په‌یامه‌كه‌ت بگات و وه‌ك هاوڕێیێك متمانه‌ت پێ بكات، و هه‌ست بكات كه ده‌ته‌وێت یارمه‌تی بده‌یت نه‌وه‌ك شتی پێ بفرۆشیت.\nTagged : ئیمێل / فرۆشتن / ماركێتینگ\nچۆن دەبیتە بزنس مانێکی سەرکەوتوو؟ بنه‌ماكانی بازرگانی سه‌ركه‌وتوو چیه؟\nby Jiablog كانونی یه‌كه‌م 2, 2018 كانونی یه‌كه‌م 3, 2018 Uncategorized / بزنس / ماركێتینگ\nچۆن دەبیتە بزنس مانێکی سەرکەوتوو؟\nهەموکەسێک لە ژیانیدا خاوەنی چەند خەونێکە بەڵام خەونی کارێکی باش و گونجاو خەونی هەموو مرۆڤەکانە، بۆیە زۆر گرنگە بۆ هەر کەسێک بزانێت چۆن ببێتە دەستی کارێکی سەرکەوتوو،\nئەمانە کۆمەڵێک پۆینتن کە یارمەتیدەرن بۆتۆ گەر ئەتەوێت ببیتە بسنس مانێکی سەرکەوتوو:\n1-بەهێزکردنی ئاستی زانیاریی:\nبەهێزکردنی ئاستی زانیاریی و خۆ ڕۆشنبیرکردن کارێکی زۆر گرنگە بۆ کەسێک بیەوێت ببێتە بزنسمان، زانینی زانیاریی گشتی و بوونی مێشکێکی فراوان وادەکات تێبگەیت خەڵکی چییان دەوێت و چییان لا پەسەندە، بەهێزکردنی ئاستی زانیاریش بە چەند ڕێگەیەک مرۆڤ دەتوانێت بەدەستییان بهێنێت لەوانە:\n#بوونی بڕوانامەی خوێند و تەواو کردنی کۆلێج\n#بەژداریکردن و ئامادەکردنی سیمینار و کۆڕو کۆبوونەوەو ۆرکشۆپەکان\n# بەژداریکردنی trade school(ئەمەیەن لەو خوێندنگە کانی وڵاتە پێشکەووتووەکان ئەنجام دەدرێت کە خوێندکار ڕادەهێنرێت لەسەر ئیش و کار بەتایبەت لە کاتەکانی پاش تەواو بوونی خوێندن و کۆرسەکانی پشووی هاوینەدا)\n2-ڕێكخستنه‌وه‌ی كاره‌كانی ماڵەوە:\nبۆ ئەوەی لەکارەکەت سەرکەوتوو بیت پێویستە ئەرکەکانی ماڵەوەت ڕێکبخەیت تا بتوانیت بەباشی و بە مێشکێکی فراوان و بیرێکی هۆشمەندانە بڕیاڕ لەسەر کارەکانی پیشەکەت بدەیت، هەرگیز کارو بارودۆخی ماڵەوە کارنەکاتە سەر کار و پیشەی دەرەوەت، هەروەها بە فیڕۆ نەدانی کات، لەپاش تەواو بوونی کار سێرج کردن و بەدوادا گەڕان لە یوتوب و ماڵپەڕەکانی تایبەت بەو بوارە.\nئەوکەسەی بزنسمانە وەک تۆڕێکی نێتۆرکین وایە، پێویستە پەیوەندییەکان بە هێزبن لە خەڵکی و لەگەڵ بزنسمانەکانی تردا، ناسینی کەسانی گونجاو بەتوانا یارمەتیدەرە لەسەرکەوتنی کارەکەتدا،ڕەنگە پرسیارێک لە یەکێک لە کۆبوونەوەکانت لەگەڵیاندا ببێتە هۆی چارەسەرکردنی کۆمەڵێک کێشەو گرفت کە یەتە ڕێگات لە کارەکەتدا، هەرگیز نابێتە کەسێکی سەرکەوتووگەر پێت وابێت بە بێ پرسیارکردن سەرکەوتوو دەبیت، پێویستە هەمیشە ڕاوبۆچونی دەوروبەرەکەت وەربگریت لەسەر کارەکەت هەمیشەش باشترو نزیکتر خێزانەکەت و خانەوادەکەتە ، هەروەها گەر لە شوێنێک کاردەکەیت بەڕێوبەری کارەکەت ڕا و بۆچونەکانی وەربگرە یاخود مامۆستای وانەکانت هەمووان ئەزمونێکیان هەیە کە یارمەتیت دەرن بۆ بە دیهێنانی خەونەکەت.\n4-پلاندان و ڕێکخستنەکان:\nدانانی پلانەکان و ڕێکخستنیان بە پێی جیاوازییان باشترینەکان لە هێڵەکانی سەرەوە و دانانی بەرنامەکانی ڕۆژانەو کارکردن لەسەریان.\n5-تەواو کردنی پرۆجێکتەکان:\nکارەکان تەواوبکە و بە نیوە جێیان مەهێڵە، ناکرێت بە هۆی ئاستەنگێک کە دێتە پێشەوە کارەکە بە جێ بهێڵرێت و وازی لێ بهێنرێت چونکە هیج کارێک بە بێ گرفت نابێت\nئەوکەسەی دەبێتە بزنسمان پێویستە توانای بەرپرسیارێتی هەبێت بۆ سەرجەم ئەوکارانەی کە ڕوودەدەن\n7- ڕاگرتنی بالانس لە نێوان ژیان و کاردا:\nگرنگی دان بە تەندروستی و لایەنە هونەری و مەعنەوییەکانی ژیان وەک پشوویێك وایە بۆ جەستەی مرۆڤ کەواتە زۆر گرنگە بتوانرێت هەمو کاتەکان تەرخان نەکرێت بۆ کار و بار و گرنگی بە سەرجەم لایەنەکانی ژیان بدرێت تاوەکو کەسی خاوەنکار هەست بە ماندوو بوون نەکات.\nئەمانەو کۆمەڵێک فاکتەری تر وەکبەکار هێنانی نێتۆرک وەک هاوڕێیەکی دڵسۆز کە بەردەوام زانیاریت پێدەبەخشێت، ڕاهێنانی قسە کردن ،گەشەدان بە و به‌هره‌یه‌ی کە لەکارکردندا هەتە، ناسینی کەسانی باش، ناسینی موشتەری و كڕیاره‌كان، بیرکردنەوەی ژیرانە پاشان ئاگادار بوون لە و بزنسەی کە بەدەستت هێناوە….\nوەرگێڕاوە لە Wiki How\nله‌لایه‌ن سه‌رباز سه‌لیم\nTagged : بازرگان / بازرگانی\nباشترین ڕەهەندەکانی دیجتاڵ مارکێتینگ\nby Jiablog تشرینی دووه‌م 18, 2018 Uncategorized / ماركێتینگ\n٥ له باشترین ڕەهەندەکانی دیجتاڵ مارکێتینگ\nبێگومان لە جیهانی ئەمڕۆماندا ڕۆژانە خەڵکانێکی زۆر بوونیان هەیە خەریکی کاری کڕین و فرۆشتنن، لە کۆپڕۆسەی کڕین و فرۆشتن دا ئەگەر جارێک کرداری کڕین قورس بێت و پێویستی ڕاوێژ و گەڕانی باش و کۆکردنەوەی زانیاری…هتد هەبێت، ئەوا بەدڵنیایەوە بە چەندان جار فرۆشتن کردارێکی قورسترە، وە لە جیهاندا ڕۆژانە بە سەدان و هەزاران کۆمپانیا و دوکان توشی زیانی گەورە دەبنەوە، کە یەکێک لە هۆکارە سەرەکییەکانیان ساغ نەبوونەوەی کاڵا و خزمەتگوزاریەکانیانە.\nپێموایە لەگەڵمدا هاوڕای کە یەکێک لە ڕێگا سەرەکییەکانی ساغکردنەوەی کاڵا و خزمەتگوزارییەکان ڕیکلامکردنە.\nجا ئەگەر ڕیکلامکردن لە سەردەمانێک دا بەڕێگای گواستنەوە زارەکی دەما و دەم بووبێ، دواتر گواسترابێتەوە بۆ تیڤی و ڕادیۆ و ڕۆژنامە و گۆڤار…هتد، وە یاخود بە پێچەوانەوە بووبێ.\nبە پێی سەردەمەکان جیاواز بووە، واتە هەر سەردەمێک خەڵکی چی زۆر بەکاربهێنن وەکو ناوەندێکی پەیوەندیکردن و گەیاندنی پەیام ئەوا ئەم ناوەندە دەبێتە ناوەندێکی باش بۆ ڕیکلامکردن.\nوە لە سەردەمی ئەمڕۆمان دا بەکارهێنانی تۆڕە کۆمەڵایەتییەکان بۆتە بەشێک لە ژیانمان دا بە جۆرێکە، کە ناتوانین دەست بەرداریان ببین، وە تەکنەلۆژیا سنورێکی بەرفراوانی داگیرکردووە لە ژیانی ڕۆژانەمان دا، کە هەموو جیهان کۆبۆتەوە لە شاشەیەکی لاکێشەیی بچوک کە مۆبایلەکانمانە.\nدیاترین سودەکانی دیجتاڵ مارکێتینگ:\n۱. ڕێگایەکی چاکە بۆ ناساندنی بڕاندەکەت\nلە جیهانی ئەمڕۆ دا سەردەمی ئەوە بەسەرچوە تۆ چاوەڕێ بکەی کڕیار خۆی بێت بگەڕێت بەدوای کاڵا و خزمەتگوزاریەکان، بەڵکو ئەم پڕۆسەیە پێچەوانە بۆتەوە ئەگەر تۆ بڕاندەکەت یا کاڵا و خزمەتگوزاریەکەت نەناسێنی بە خەڵکی و بەدوای کڕیار دا نەگەڕێی لە ڕێگەکانی ڕیکلامکردن و سۆشیاڵ میدیاوە ، ئەوا من دڵنیات دەکەمەوە لە ئێستا دا خەڵکی تر خەریکی ئەم کارەن وە خستنەڕوو ئەنجامدەدەن بۆ بەرهەمەکانیان، وە بەشێک لە خواستی کڕیارەکان پڕدەکەنەوە کە ڕەنگە کڕیارەکانی تۆ بن!\n۲. ڕێگایەکی ئاسانە بۆ گەیشتن بە کڕیار\nبێگومان لەکۆندا خستنەڕووی بەرهەم و ڕیکلامکردن کارێک بوو دەکرا، بەڵام ئاسان نەبوو زانیاریت دەست بکەوێ لەبارەی ئەوکەسانەی ئەگەری هەیە ببنە کڕیاری بەرهەمەکانت، بەڵام یەکێک لە سودە هەرە گرنگەکانی دیجیتاڵ مارکێتینگ ئەوەیە خۆت کات و شوێن و تەمەنی بەشداربووان لە ڕیکلامەکان دیاری دەکەی، بە واتایەکی تر ڕیکلامەکەت ناچێتە بەردەستی هەموو کەسێک، بەڵکو زیاتر دەچێتە بەردەستی ئەوانەی ئەگەری هەیە ببنە کڕیاری بەرهەمەکانت، کە ئەمەش ئامانجێکی گرنگی ڕیکلامکردن دەپێکێ.\n۳. هەڵسەنگاندان و وەرگرتنی داتا لەبارەی جۆری کڕیارەکانت\nیەکێک لە گرنگترین بەهاکانی ڕیکلامی ئۆنڵاین زۆر بە ئاسانی داتا و زانیاریت دەست دەکەوێ لەبارەی کاریگەری ڕیکلامەکەت، وە دەزانی کاریگەری ڕیکلامەکەت لە چ ئاستێک دایە، وە زۆر بەئاسانی دەتوانی پەیوەندی لەگەڵ کڕیارەکانت ببەستی دەستت بگات بە خواست و پێشنیاز و بۆچونەکانیان لەبارەی بەرهەمەکەت کە ئەمەش ئامانجێکی گرنگی ڕیکلامکردنە.\n٤. ڕاستکردنەوەی هەڵە و کەموکوڕیەکانی ئاسانە،\nبێگومان لە ڕێگا کۆنەکانی ڕیکلامکردن هەڵە و کەموکوڕی لە ڕیکلامەکە دا چاکردنەوە زۆر قورس بوو بگرە هەندێ جار هەر نەدەکرا بە نمونە ژمارەی مۆبایل هەڵەی تێدا کرابا لە ڕیکلامێک دا لە گۆڤارێک دا کە چەند هەزار دانەکی لێ چاپکراوە!\nبەڵام لە ئێستا دا لەڕێگای ڕیکلامکردنی ئۆنڵاین لە ڕێگای چەند کلیکێک دەتوانرێ زۆر بە ئاسانی چاکبکرێتەوە.\n٥. تێچوی زۆر کەمە لەچاو ڕێگانی تری ڕیکلامکردن\nبێگومان لەگەڵمدا هاوڕای کە لە مارکێتینگدا هەمیشە هەوڵدەدرێ کەمترین تێچوو ئەنجام بدرێ بۆ بەدەستهێنانی زۆرترین فرۆشی بەرهەم، ڕێگا کۆنەکانی ڕیکلامکردن بەوە بەناوبانگیان دەرکردبوو کەتێچویان زۆر بوو، بۆیە ئەو کۆمپانیا و دوکاندارانەی داهاتیان کەمبوو بێبەش بوون لە ڕیکلامکردن و کێبڕکێکردن، بەڵام کەمی تێچوی ڕیکلامی ئۆنڵاین گۆڕانکاری چاوەڕوان نەکراوی بەسەر ئەم پڕۆسەیەدا هێنا.\nمارکێتینگ لە کۆمپانیای جیاساز\nTagged : بازاڕ / بازاڕگه‌ری / به‌بازاڕكردن / ماركێتینگ\nby Jiablog ئاب 31, 2017 تشرینی یه‌كه‌م 8, 2018 ماركێتینگ / نووسراوەکان\nوەک ڕوونە کەوا کۆمپانیاکان هەمیشە پلانی بەبازاڕکردن دادەنيت بۆ بەبازاڕکردنئ کاڵاکانیان، بەجۆرێک کەوا ئەو کاڵایانەی بە شێوازی دروست و ڕێک و پێک و بەگوێرەی پلان بەبازاڕ دەکرێت، زوتر لە بازاڕ شوێنی خۆی دەکاتەوە و زیاتر دەفرۆشرێت، بەماوەیەکی کەم سەرکەوتن بەدەست دەهێنێت.وە خێرا فرۆشتنی کاڵا لە بازاڕ و سەرکەوتنی تێیدا دەوەستيتە سەر ئەو بەبازاڕکردنەی کەوا بۆی دەکريت.\nبۆ ئەوەی پڕۆسەیەکی سەرەوکەوتووی بەبازاڕکردنت هەبيت پيویستە ئەم خاڵانە لەبەرچاوبگریت:-\n١-پێویستە کاڵاکە پێداویستیێکی بازاڕبێت، واتە پيویوستە کۆمپانیاکە بازاڕ شیبکاتەوە و دیراسەی تەواوی بازاڕ بکات تەنانەت بەر لەدروست کردنی کاڵاکەش، بۆ لێکدانەوەی ڕاددەی گونجاویەتی کاڵاکە، گەر کاڵای بەرهەمهينراو لەکاتی گونجا و شوێنی گونجاو بەبازاڕبکريت و کاڵاکەش پێویستیەکی بازاڕ بيت و چارەسەری کيشەیەک بکات، بێگومان تاکە ڕيگر لەسەرکەوتنی فرۆشتنی ئەم کاڵایە تەنها کاتە، ئەویش کاتيکی کەم، گەر وانەبيت، دەبيت پێداچوونەوەیەک بکەیت لە گونجاویەتی کاڵاکەت.\n٢-بەر لە دەستکردن بە پڕۆسەی بەبازاڕکردن، دەبێت لێکدانەوەیەک بۆ تێچوو و داهاتی پرۆسەکە بکەیت، زۆرجار کۆمپانیاکان بەبي گوێ دانە خەرجی بەبازاڕکردن و کارمەندەکانی لەم پرۆسەیە بەشدارن، پارە خەرج دەکات لەکاتێک دا ئەو داهاتەی دێتەوە دەستی بەشی خەرجیەکانی ناکات، تا بگات بە قازانج، بەمەش پڕۆسەکە هەرزوو شکست دەهينيت، بەگوێرەی داهات و قازانج خەرجی بکە لە پرۆسەکە تاوەکوو پڕۆسەکە بۆ زۆرترین کات بەردەوام بيت کە ئەمەش سەرکەوتن دەدات بە پرۆسەکە.\n٣- پڕو پاگەندە و ڕيکلام کردن کە یەکێکە لەو بنچینانەی لەم پڕۆسەیە بەکار دێن لەم بابەتە درێژەی ٧ تێکەڵەکەی بەبازاڕکردن بخوێنەوە، دەبيت زۆر بە زیرەکانە ئەنجام بدرێت.\nواتا بۆ ڕێکلام کردن دەبيت شێواز و تەکتیکی سەردەم بەکار بيت، جگە لە تەنها پشت بەستن بە ڕێکلامی تیڤی کە خەڵک لێی بێزاربووە ، یانیش لە ڕۆژنامە و گۆڤارەکانی کەوا هەموو خەڵکيک نای خوێنێتەوە هەوڵ بدە سۆشیان میدیا و ڤایبەر و تۆڕەکانی پەیوەندیکردن و ئەنجامدانی پێشبڕکێ و جۆرەها تەکنیکی تر بەگوێرەی جۆری کاڵاکەت.\n٤-پێویستە پلانی بەبازاڕکردن واقیعی بێت و هەموو لایەنە نێگەتیڤ و ڕێگریەکان هەژمار بکەیت و هەوڵی چارەسەری گونجاو بدۆزیتەوە بۆیان، نابێت پشتگوێیان بخەیت، چونکە گەر وا نەکەیت لەکاتی خستنە بازاڕی کاڵاکە توشی شۆک دەبیت لەکاتێک کەوا کێشەکان بە شێوەیەک گەورە دەبێت کەوا کۆنترۆڵ ناکرێت، چونکە نووسین لەسەر کاغەز زۆر جیاوازە لەگەڵ واقع.\nهەتا زووتر کێشەکان بدۆزرێنەوە، چارەسەرکردنی ئاسانترە.\n٥-پێویستە پلانی بەبازارکردن گشتگیر بێت، نەوەک تەنها لەسەر ناوچەیەکی تایبەت یاخود چینێکی تایبەت بێت، یانیش تەنها کۆمەڵيک خەڵک بگریت و کۆمەڵێکی تر فەرامۆش بکەیت، بەم جۆرە دەگەیتە زۆرترین بەکارهينەر و زۆرترین فرۆشت دەبيت.\n٦-نابێت ئەوەش لەبیر بکەیت کەوا چاوديری کۆمپانیاکانی تر بکەیت گەر بەرهەمی هاوشيوە هەبێت لەبازاڕ، ڕەنگە گەر بەرهەمێکی کەمتر لە کوالیتی بەرهەم بهێنیت لە هاوشێوەکانتک خێراترین شت کە پێت دەگات شکستە.\nTagged : فرۆشتن / ماركێتینگ


ڕێكخەری بزوتنەوەی گۆڕان و هاوسەرۆكانی یەكێتی\nبڕیارە ئەمڕۆ یەكێتی و گۆڕان واژووی بەشی سیاسی ڕێككەوتنەكەیان بكەن، ئەندامێكی خانەی ڕاپەڕاندنی گۆڕان دەڵێت، قۆناغێکی سیاسی نوێیە و بەھیواین بچێتە خزمەتی ھاوڵاتییانی کوردستان.\nدەرباز محەمەد، ئەندامی خانەی ڕاپەڕاندنی بزوتنەوەی گۆڕان ڕایگەیاند، پاش چەندین دانیشتن، کۆبوونەوە، ڕاوێژ و گفتوگۆی ناوخۆیی، سەرەنجام لە 30ی نیسان ھاوپەیمانیی کوردستان لەنێوان گۆڕان و یەکێتی لە کۆمسیۆن تۆمارکرا.\nدەرباز محەمەد لە پەڕەی خۆی لە فەیسبوك دەشڵێت، “ئەمڕۆ مەراسیمی واژۆی بەشە سیاسییەکەی ڕێکەوتنەکە دەکەین”.\nبەرپرسەكەی گۆڕان لەگەڵ هیواخواستن بۆ سەرکەوتنی ھاوپەیمانیی کوردستان و پابەندبوونی ھەردوولاش بە وردەکارییەکانی ڕێکەوتنەکە ئاماژەشدەدات، “قۆناغێکی سیاسی نوێیە، بەھیواین بچێتە خزمەتی ھاوڵاتییانی کورستان و باشترکردنی ژیان و گوزەرانی خەڵک”.\nهەریەک لە یەکێتیی نیشتمانیی کوردستان و بزوتنەوەی گۆڕان بە لیستێکی هاوبەش بەشداری لە هەڵبژاردنی داهاتووی پەرلەمانی عێراقدا دەکەن.\nلێدوانی حاكم قادر حەمەجان لەبارەی هاوپەیمانیی نێوان یەكێتی و گۆڕان:\nچوارچرا لە 10ی خاكەلێوەدا\nساڵیادی لەسێدارەدانی سەرۆکی یەکەم کۆماری کوردستان\nئەمڕۆ 31ی ئازار (10ی خاكەلێوە) 75 ساڵ بەسەر لەسێدارەدانی پێشەوا قازی محەمەد سەرۆكی یەكەم كۆماری كوردستان، حەمەحوسێن خانی…\nخۆڵبارین دەیان كەسی لە شارەكانی هەرێم ناردە نەخۆشخانە\nبەهۆی ئەو شەپۆلە خۆڵبارینەی كە بەشێك لە پارێزگاكانی هەرێمی گرتووەتەوە بەدەیان هاوڵاتی بەهۆی تەنگەنەفەسی سەردانی نەخۆشخانەكانیان كردووە. بەپێی…\nدەستگیركردنی پێنج ئەندامی تیرۆریستی داعش لە كەركوك ڕاگەیەندرا\nدەزگای ئاسایشی نیشتیمانيی عێراق دەستگیركردنی پێنج كەسی بەتۆمەتی تیرۆر لە پارێزگای كەركوك ڕاگەیاند. شانەی ڕاگەیاندنی ئەمنیی عێراق بڵاویكردووەتەوە،…\nلەبارەی باران و كەشوهەوای ئەمشەو و ڕۆژانی داهاتوو هۆشداری دەدرێت\nبەپێی پێشبینییەكانی كەشناسی، شەپۆلی بارانبارین تا درەنگانی ئەمشەو بەردەوامدەبێت و كاریگەری بارانەكەش تا ڕۆژی هەینی درێژە دەكێشێت. بەڕێوەبەرایەتیی…


دەستوری عێراقی لەماددەی (55) باس لەپۆستی سەرۆکایەتی پەرلەمان دەکات کە دوو جێگری هەیە (جێگری یەکەم دووەم). دواتر لەماددەی (69) باس لەبوونی جێگر بۆ سەرۆکی کۆمار دەکات کە بەپێی یاسا دیاری دەکرێت (مجلس الرئاسە)، سەرۆکی ئەنجومەنی وەزیران شانبەشانی سەرۆکی ئەنجومەنی دادوەری تاکە دوو پۆستی باڵان کە لەدەستوردا جێگریان بۆ دیاری نەکراوە.\nدابەشکاری پۆستە سیادی و باڵاکان لەعێراق لەدوای ساڵی (2003) بەدیاریکراوی لەسەربنەمای کەفائەت و توانا و لێوەشاوەیی نەبووەو محاسەسەی تائفی و حزبی لەسەر بنەمای ژمارەی کورسی پەرلەمانی بووە، تەنانەت دیاریکردنی ئەندامانی مجلسی تەئسیسی قانونی ئیدارەی دەولەی (2004) و دەستوری هەمیشەیی (2005) بە شاهدی پۆل بریمەری حاکمی مەدەنی ئەوکاتی عێراق هەمان میکانیزم بووەو ئەندامی ئەو لیژنانە هەبووە خزمی نزیک و کەسوکاری خۆی بۆ پۆستی باڵا پاڵاوتووە، بێ گوێدانە تایبەتمەندی و توانای کەسەکە.\nلەعێراقدا پۆستی سەرۆکایەتی کۆمار بەپێی دەستوور پۆستێکی تەشریفاتی و بێ پەڕو باڵەو جگە لەبڕینەوەی مووچەو ئیمتیازی قەبە، شانزە ساڵە ئەو پۆستە کە کورد لەئەستۆی گرتووە دۆخی دەستوری و واقعی و سیاسی هەرێمی یەک زەڕە بەرەو پێش نەبردووەو و چوارساڵ جارێک جگە لەوەی یەکێتی و پارتی بەشەڕداوەو خەڵکی پێوە سەرقاڵ دەکرێت شتێکی ترنیە. تێبینی بکە ئەم پۆستە بێ ئەرزشە (لەڕووی دەسەڵات و هەیبەت و ڕۆڵەوە) خودی خۆی بەمجۆرە بێت دەبێت جێگرەکانی چۆن بن؟؟ کەتەنها وتەنها بۆ رازیکردنی دڵی تائفەو هێزە سیاسیەکانی ترە.\nپۆستی جێگری دووەمی ئەنجومەنی نوێنەرانی عێراق کە چەند خولێک لای کوردبووەو ئێستاش دوبارە کەوتۆتە دەستی پارتی دیسانەوە جگە لەوەی پارەو سامان و امتیازی داوەتە خاوەنەکەی کام سوودی لەسەر ئاستی یاسادانان و مووچە و چاودێری بۆ هەرێم هەبووە؟؟\nئەوەی جێگاى داخە ئەم دابەشکارییە ناڕەوایە بۆ پۆستە باڵاکانی هەرێمیش راستە جێگرایەتی لەهەرێم چ بۆ سەرۆکی حکومەت یان سەرۆکی هەرێم و پەرلەمان جگەلە رەنگدانەوەی دوو ئیدارەیی و خێرو سەدەقە بەلایەنەکانی دەرەوەی پارتی شتێکی ترنیە. سەرنج بدەن سەرۆکی (هەرێم، حکومەت، ئەنجومەنی دادوەری، راوێژکاری ئەنجومەنی ئاسایش)جگە لە سەرۆکی پەرلەمان لای پارتیە، ئەوەی ناوی جێگرایەتی بێت لەهەرێمیش بێدەسەڵاتی پێناسیەتی و تەنها تەوزیفی کۆمەڵە کەسێکی ناو حزبەکانە و ئیش دۆزینەوەیە بۆیان.\nئەوەی مایەی ئەسەفە ئەندامانی پەرلەمانی عێراق لەسەر پشکی کورد و ئەوانەی هەرێمیش هێند مەودای بیرکردنەوەو دنیابینیان سنوردارەو دابڕوان لە دنیاو شێوازی سیاسەتکردن و یاسا و بەرێوەبردن هەرگیز نایەت بەبای خەیاڵیاندا کار لەسەر ئەم پرسانە بکەن.